GRADI SE REGIONALNA DEPONIJA: Potpisan sporazum o upravljanju komunalnim otpadom za šest opština – Kruševac PRESS\nAutor Redakcija\t Poslednje ažuriranje 28.02.2020. 0\nDanas je u Kruševcu potpisan Sporazum o obavljanju poslova upravljanja komunalnim otpadom šest lokalnih samouprava iz Rasinskog i Topličkog okruga.\nSporazum o obavljanju poslova upravljanja komunalnim otpadom potpisali su gradonačelnici i predsednici opština Kruševac, Aleksandrovac, Varvarin, Brus, Blace i Ćićevac, a potpisivanju je prisustvovao i načelnik Rasinskog okruga Branislav Vesić.\nU okviru deponije u Kruševcu, koja će biti regionalna, biće objedinjeni prikupljanje i tretman komunalnog otpada za šest lokalnih samouprava Rasinskog i Topličkog okruga, koje zajedno imaju oko 200.000 stanovnika: Kruševac, Brus, Aleksandrovac, Varvarin i Ćićevac (Rasinski) i Blace (Toplički okrug). Početak izvođenja radova na ovom projektu očekuje se sredinom 2021. godine.\nUkupno 33 miliona evra obezbeđeno je uz podršku KfW za finansiranje prve faze izgradnje objekata regionalnog upravljanja komunalnim otpadom za region Kruševca i Vranja, od čega je 11 miliona evra vrednost donacije, a 22 miliona evra zajam pod povoljnim uslovima.\nDirektor Kancelarije KfW u Republici Srbiji, Arne Gos, rekao je da je potpisani sporazum prvi korak ka uspostavljanju efikasnog i efektivnog sistema upravljanja otpadom u ovom delu Srbije i da se Kruševac pokazao kao važan partner i grad koji veoma vodi računa o zaštiti životne sredine. On je dodao da je Nemačka pružala i pruža veliku podršku Srbiji, posebno u oblasti životne sredine, imajući u vidu da je od ukupno oko dve milijarde evra donacija, oko 70 odsto bilo usmereno upravo u ovu oblast.\nKomunalni otpadKruševacRasinski okrugsporazum\nDONACIJA ZA OPŠTINU VARVARIN: Stiglo 30 kontejnera za sakupljanje staklene ambalaže


Trump vraća dio ograničenja Kubancima – The PRESTIGE\nSvijet 16.06.2017. donald trump, kuba, ogranicenja, SAD\nCilj tog poteza je napad na represivne elemente kubanske vlade zbog odnosa prema ljudskim pravima, a ne na kubanski narod\nAmerički predsjednik Donald Trump danas bi trebao najaviti ponovno uvođenje dijela ograničenja na putovanje i trgovinu s Kubom nakon što je njegov prethodnik Barack Obama zatoplio odnose s tim komunističkim ostrvom.\nTrump će u govoru u Miamiju najaviti ograničenja putovanja pojedincima na to ostrvo i naredbu američkom Ministarstvu finansija i drugim agencijama da uvedu regulacije koje će zabraniti direktne uplate kubanskim vojnim i obavještajnim službama, otkrivaju dužnosnici američke administracije.\nCilj tog poteza je napad na represivne elemente kubanske vlade zbog odnosa prema ljudskim pravima, a ne na kubanski narod, ističu dužnosnici koji su novinare upoznali s budućim događajima pod uslovom da ostanu anonimni.\nI dalje će biti dopuštene druge kategorije putovanja poput posjeta kubanskih Amerikanaca porodica i obrazovnih razmjena.\nCilj je da se ne učini šteta američkim preduzećima koja su pod Obaminim zatopljenjem odnosa s Havanom već stigla na kubansko tržište, pa će aviokompanije, kruzeri i ostale firme biti izuzeti iz zabrane.


Milo Đukanović: Neću povući zakon, Vučiću otvoren poziv da dođe - Sputnjik Srbija\n20:38 19 Jun 2021\n13:24 19.01.2020 (osveženo 13:49 19.01.2020) Preuzmite kraći link\n„Da smo smatrali da taj zakon treba da bude povučen, sigurno ga ne bismo donosili. Sve argumente koje smo čuli protiv tog zakona, čuli smo u prethodne četiri godine“, kaže Đukanović u ekskluzivnom intervju za Tanjug.\nZakon neće biti povučen\nOvo je važan period emancipacije Crne Gore, u kome treba stvoriti sve institucionalne pretpostavke za dalji državni i duhovni razvoj crnogorskog društva, pa i obnovu, kako kaže, autokefalnosti Crnogorske pravoslavne crkve.\nNa pitanje ako nema povlačenja zakona, koji je izazvao proteste i veliko nezadovoljstvo vernika SPC i građana srpske nacionalnosti, koji su taj zakon doživeli kao nepoštovanje njihove volje, a time i prava — na koju vrstu dijaloga vlada Crne Gore poziva SPC, Đukanović odgovara — na razgovor kako implementirati taj zakon.\nPredsednik Crne Gore Milo Đukanović izneo je svoje viđenje istorijskih, pravnih i političkih razloga koji su opredelili vlast Crne Gore na ovakav potez, i odbacio argumente protivnika Zakona. Kaže da je na sceni mnogo manipulacija, a osnovna je da je ovaj zakon legitimisao nameru države da otme imovinu SPC u Crnoj Gori.\n„Reč je o brutalnoj izmišljotini i zameni teza“, kaže Đukanović i navodi da je imovina SPC zapravo imovina države Crne Gore, a da je uzurpirana u periodu od 1986. do 2000. O tome „svedoče neupitne istorijske činjenice“.\nZakon neće ugroziti verske slobode srpskog naroda u Crnoj Gori, niti će im uskratiti pravo da koriste crkve i manastire, koje je i do sada koristila Srpska pravoslavna crkva. Potrudiće se, kaže, da sa ciljevima ovakve svoje politike objektivno upoznaju svakog građanina Crne Gore.\n„A oni, naravno, imaju demokratsko pravo da se zalažu za svoja uverenja, uključujući proteste i okupljanja u organizaciji Crkve. Žao mi je što je deo srpskog nacionalnog korpusa u Crnoj Gori zaveden upornom, veoma grubom, a u suštini inferiornom političkom manipulacijom lidera nezadovoljnih prosrpskih partija, koji 30 godina kontinuirano doživljavali izborne i političke poraze“.\n„Svesni su svoje nekonkurentnosti i traže alternativni teren političkog delovanja, izmišljajući ugroženost srpskog naroda u Crnoj Gori i namećući se kao njegovi tobožnji zaštitnici“, kaže Đukanović.\nNa pitanje kako vidi optužbe jednog dela crnogorske vlasti na račun Beograda, pa i predsednika Srbije Aleksandra Vučića da stoje iza pokušaja da se uzdrma politička scena Crne Gore, i da li Vučiću zamera što podržava prava SPC, a time i volju i prava srpskog naroda u Crnoj Gori, Đukanović kaže da Beograd nije uzdrmao Crnu Goru.\nSrpski korpus u Crnoj Gori je zaveden\n„Od strane državnih zvaničnika Crne Gore nije bilo nikakvih uvredljivih tonova, niti neprijateljskih poruka. Dakle, nema nikakve uznemirenosti, niti osećaja nestabilnosti, mi samo obavljamo svoje državno političke odgovornosti“, ocenjuje Đukanović.\n„Razumem, naravno, zainteresovanost predsednika Vučića da isprati ostvarivanje prava građana srpske nacionalnosti u Crnoj Gori i u drugim susednim državama i njegovu zainteresovanost za položaj SPC na prostorima drugih država, gde ona deluje. Ali, naše upozorenje uvek je bilo neskriveno i vrlo direktno — da se ta politika mora voditi veoma suptilno“, ističe Đukanović i napominje da je još u svežem sećanju 1990. godina i tadašnji pokušaj da se uređuju prava građana srpske nacionalnosti u, kako on tvrdi, drugim državama u regionu.\n„Kako se to završilo, mogli smo da vidimo. Neodmereno, nedovoljno pažljivo bavljenje tim pitanjima, sa pozivom na brigu o pravima Srba gde god da oni žive može odvesti u neprimereni paternalizam i opasno ugrožavanje suvereniteta drugih država u našem regionu“.\nA Crnogorci u Srbiji?\nUpitan na koga je adresirano to upozorenje, Đukanović odgovara:\n„Na sve koji tako postupaju. Bili smo u prilici ovih dana da pročitamo određene izjave visokih beogradskih zvaničnika, uključujući i predsednika Vučića. On je govorio o svom legitimnom pravu da vodi računa o položaju građana srpske nacionalnosti, budući da ih ima oko 28 odsto u Crnoj Gori. Naravno, razumem njegovu zainteresovanost za položaj srpske manjine u Crnoj Gori. Ali, u elaboraciji takve politike govorio je i o Srbima u Crnoj Gori kao delu jedinstvenog srpskog nacionalnog korpusa, koji bi trebalo da sledi zajednički nacionalni interes, koji se, opet logično, definiše u Srbiji. A odmah nakon toga smo mogli da čujemo i nezadovoljstvo zastupljenošću Srba u državnim organima Crne Gore“.\nOn ističe da građani Crne Gore treba da slede i poštuju nacionalne interese Crne Gore, a ne drugih država.\n„Nacionalni interesi drugih država, makar i susednih, mogu biti vrlo suprotstavljeni našim nacionalnim interesima“, ističe on, ujedno podsećajući na obnovu nezavisnosti Crne Gore kao nacionalni interes koji je bio suprotan nacionalnom interesu države Srbije.\n„Takođe, interes Crne Gore je da bude članica NATO-a, i to je suprotno nacionalnom interesu države Srbije. Zato nije realno očekivati od Crne Gore da širi prostor za rad u državnim organima građanima koji pristaju da po političkom pozivu deluju suprotno nacionalnim interesima Crne Gore“.\nCrna Gora nije konfederacija\nO tome ima li dovoljno Srba u organima Crne Gore, Đukanović odgovara da vlast nema viziju da „uređuje Crnu Goru kao konfederaciju nacionalnih zajednica“, već da pažljivo vodi računa o tome da državni organi budu konstituisani na bazi izborne volje građana i kriterijuma profesionalnosti.\nNa opasku da predsednik Vučić u Srbiji trpi kritike da je preblago reagovao na ponašanje Crne Gore povodom usvajanja zakona, i kad je reč o položaju Srba, te da se čuju navodi da on, Đukanović, ratuje sa delom srpskog naroda, kao i sa Srbijom, a da za to nije dobio adekvatan odgovor, što se tumači i prijateljskim odnosima sa predsednikom Vučićem, Đukanović konstatuje da i sam prolazi kroz takve situacije.\nTe zamerke vidi kao „reakciju nacionalista i ljudi retrogradnog mišljenja, sa ove ili one strane“.\n„Oni su često iskazivali nezadovoljstvo politikom koju vodim, ali nikada nijesam osećao potrebu da se sa nacionalistima nadmećem u demonstraciji lojalnosti državi“, objašnjava Đukanović. Preporučuje to, kaže, svakome, uključujući i Vučića.\n„A šta misle velikosrpski nacionalisti i kako bi oni želeli da uređuju odnose sa Crnom Gorom, to smo imali priliku da vidimo — nekoliko pokušaja paljenja crnogorske zastave u Beogradu, poziv na linč crnogorskog ambasadora, kao i poziv ministra spoljnih poslova Srbije na prebrojavanje Crnogoraca u Srbiji koji podržavaju politiku Mila Đukanovića“, ocenjuje on.\nDodaje i da je reč „o retrogradnim političkim pojavama koje pripadaju prošlosti“, te da veruje da „ljudi koji su dobili legitimitet većinske javnosti u Srbiji i Crnoj Gori moraju da se ponašaju odgovorno prema zajedničkom istorijskom nasleđu i projekciji zajedničke evropske budućnosti“.\nKada je reč o projekciji zajedničke evropske budućnosti, Đukanović na primedbu da je rezervom prema ideji malog Šengena pokazao nedovoljnu solidarnost, uz argumentaciju da je Crna Gora daleko odmakla u procesu pregovora sa Evropom, kaže da to nije tačno.\n„Argumentacija Crne Gore bila je da ova inicijativa tretira pitanja slobode protoka ljudi, roba, kapitala i usluga, koja su već od 2011. obuhvaćena raznim drugim regionalnim inicijativama, u kojima učestvuju i Crna Gora i Srbija i Albanija i Severna Makedonija i druge države regiona. Naše je pitanje bilo — čemu sada stvaranje još jedne regionalne inicijative“, objašnjava Đukanović.\nĐukanović pitanje inicijative „mali Šengen“ objašnjava opaskom da se pitanje poverenja logično postavlja kada, kako kaže, kao otrežnjenje stignu pitanja koja su sada aktuelna u odnosima Srbije i Crne Gore, a koja „nažalost, opominju da još uvek nisu na pravi način apsolvirane neke važne teme.\n„Nismo, izgleda, svi jednako jasno shvatili i prihvatili da su u međuvremenu nastale nove nezavisne i suverene države, koje se moraju međusobno uvažavati i, polazeći od toga, graditi viši stepen poverenja i saradnje, što će olakšati život našim građanima“.\nMali Šengen već postoji\nDa li to znači da ideju malog Šengena vidi kao velikosrpsku?\n„Nije reč o tome. U odnosu na ideju malog Šengena, kako sam već kazao, imali smo dilemu vezanu za njenu svrsishodnost, ali i napomenu svim partnerima u regionu i u EU da ta inicijativa ne bi smela da posluži kao supstitut za EU integracije. Dovođenje u vezu malog Šengena sa aktuelnim odnosima između Crne Gore i Srbije nije slučajno, zato što mi politička racionalnost govori da o višim nivoima međudržavne i regionalne saradnje možemo odgovorno govoriti nakon što svi prethodno konzistentno, na svakom pitanju, demonstriramo da prihvatamo i poštujemo nezavisnost i suverenitet svake od naših država“, obrazlaže crnogorski predsednik.\nIstiče da odnose između Srbije i Crne Gore treba uređivati kao odnose dveju susednih država, koje respektuju zajedničku istoriju.\n„Želimo prijateljske odnose dveju susednih država, koje imaju puno istorijskih i aktuelnih kulturoloških bliskosti, želimo odnose međusobnog uvažavanja dveju nezavisnih i suverenih država“, poručuje Đukanović.\nNegativno bih gledao na privatnu posetu Vučića\nNa pitanje da li namerava da poseti Srbiju, s obzirom na to da mu je takav poziv javno uputio Aleksandar Vučić, odnosno može li predsednik Srbije očekivati sličan poziv, pošto mu je na neki način upućena poruka da nije dobrodošao u privatnu posetu na Badnji dan u Crnu Goru, Đukanović kaže da je spreman na razgovor.\n„Znam da imam otvoren poziv. Isti takav otvoren poziv ima i predsednik Vučić. Prema mom sećanju, predsednik Crne Gore je poslednji bio u zvaničnoj poseti Srbiji, što znači da bi sada trebalo da predsednik Srbije poseti Crnu Goru“.\nDodao je da je u svim razgovorima koje su do sada imali on i Vučić potencirao otvorenost tog poziva.\n„Pogledaću. Ako taj poziv nije i formalno upućen, on će uslediti“, poručuje Đukanović.\nKada je reč o negativnim reakcijama na želju predsednika Vučića da ode u privatnu posetu u Crnu Goru na Badnji dan, kaže da nije bilo nijedne negativne reakcije zvaničnika Crne Gore.\n„Nisam imao najavu od predsednika Vučića, između ostalog i zato što sam u tom periodu bio izvan Crne Gore, ali svakako ne bih imao negativan stav prema tome da predsednik Srbije bude u Crnoj Gori u privatnoj poseti, kada god on to želi, kao što se to pravo, pretpostavljam, podrazumeva i za mene i druge zvaničnike Crne Gore kada je u pitanju Srbija“, zaključuje Milo Đukanović.\n20:31 Nemačka je noćna mora Portugalije – slede Španci! /uživo/


Drugi paket ekonomskih mera - dva puta po 60 odsto minimalca i odlaganje poreza i doprinosa za jedan mesec do 5. januara - KruševacGrad\nVlada Republike Srbije usvojila je drugi paket pomoći za privredu. Ovaj paket podrazumeva isplatu dva puta po 60 odsto minimalne zarade, kao i odlaganje poreza i doprinosa na zarade za jedan mesec, a vredan je 66 milijardi dinara\nPrema saopštenju Vlade, cilj ovih mera je takođe ublažavanje ekonomskih posledica nastalih usled bolesti COVID-19, a omenute mere počeće da se sprovode odmah, tako da će prvih 155 evra biti uplaćeno na poseban kovid račun poslodavaca do 10. avgusta, dok će druga isplata biti u septembru. Reč je o približno milion i pedeset hiljada zaposlenih u 235.000 privrednih subjekata.\nSvi kojima su isplaćena direktna davanja u julu, a spadaju u grupu mikro, malih i srednjih preduzeća, biće automatski prijavljeni za isplatu direktnih davanja.\nPreduzeća koja su osnovana između16. marta i 20. jula, treba da se prijave za korišćenje mera, s obzirom na to da nisu imali pravo na prvi paket pomoći. Njima će jednokratno biti ispaćena direktna davanja u septembru u visini od 120 odsto minimalne zarade po zaposlenom. Sve što je potrebno jeste da do 15. septembra podnesu PPP – PD obrazac na kome će kao datum dospeća poreza i doprinosa staviti 5. januar 2021. godine.\nŠto se tiče novih privrednih subjekata koji su registrovani kao preduzetnici, koji u skladu sa odgovarajućim poreskim propisima ne podnose PPP-PD obrazac, njima će direktna davanja biti isplaćena jednokratno u septembru bez ikakvog dodatnog angažovanja.\nKada je reč o velikim pravnim licima, koja su tako razvrstana po finansijskim izveštajima za 2018. godinu, njima će biti isplaćena direktna davanja ukoliko do 15. avgusta dostave spisak lica za koja se ostvaruje pravo na uplatu bespovratnih novčanih sredstava za jun i jul. Na njih se primenjuju ista pravila kao i do sada – dobiće 50 odsto minimalne zarade po zaposlenom koji je imao prekid rada od najmanje 15 radnih dana u junu i julu.\nIsplata će se izvršiti na već otvoreni kovid račun i direktna davanja se mogu koristiti isključivo za isplate zarada i naknade zarada zaposlenima. Za novoosnovane privredne subjekte koji žele da koriste mere pomoći biće otvoreni posebni namenski računi.\nPrreduzeća su u obavezi da primljena sredstva iskoriste najkasnije do 31. oktobra ove godine, a nakon isteka ovog roka, namenski računi biće ugašeni, a neutrošena sredstva vraćena u budžet.\n21.11.2021 0 179\n01.09.2021 0 408\n6. decembra 2021., 22:34


Странка Истина у Скупштини Града Новог Сада! - ИСТИНА\nStranka Istina je uz vredan rad i angažman mladih članova i aktivista sa jasnom vizijom, prepoznata kao stranka od poverenja. Stoga je zahvaljujući građanima našeg grada, zauzela mesto u Skupštini Grada Novog Sada.\n„Nakon kratke i uspešne kampanje, zalaganja našeg kreativnog tima, političkog saveta, vrednog i veoma angažovanog rada naših mladih članova i aktivista, stranka Istina je uspela u svojoj nameri da uđe u gradski parlament. Bitno je naglasiti da ćemo našu politiku u gradu adekvatno sprovoditi izbornim obećanjima i programom sa kojim smo se kandidovali na ovim izborima, odmah po formiranju novog saziva gradskog parlamenta“, izjavila je Ivana Vujasin, predsednica stranke Istina.\n„Želim da se zahvalim svima koji su podržali i prihvatili naše ideje i ciljeve, verovali u nas i dali nam svoj glas. Mi nećemo izdati poverenje naših sugrađana, jer smo dali reč i preuzimamo odgovornost za bolju budućnost svih nas. Želim da se zahvalim i celom našem timu koji je bio vredan, kreativan i neumoran, te smo za veoma kratko vreme postigli zapažen rezultat. Ponosna sam što smo sami uspeli da istaknemo naše kvalitete i izborimo se za mesto na političkoj sceni Novog Sada. Našu priču širimo dalje, a postignut rezultat nas obavezuje da budemo još aktivniji i bolji, jer je to naša obaveza prema svima koji su glasali za nas“, zaključila je Ivana Vujasin.\nStranka Istina će svoj politički program početi da realizuje i na republičkom nivou, a uskoro će ga predstaviti javnosti.\nBy Stranka ISTINA|2020-06-22T13:58:31+02:0022.06.2020.|Tags: Ivana Vujasin, izbori, Stranka Istina|


„Pavgord“ kupio milionska potraživanja Jadranske banke od „Drinatransa“ - INFORMACIJA JE KAPITAL - Capital.ba\n„Pavgord“ kupio milionska potraživanja Jadranske banke od „Drinatransa“\n25. jan. 2017. 16:44 Objavljeno u FINANSIJE\nZVORNIK, Fočanski „Pavgord“ otkupio je potraživanja Jadranske banke likvidaciji iz Šibenika od zvorničkog „Drinatransa“ u iznosu od četiri miliona evra, potvrdio je za poslovni portal CAPITAL.ba direktor zvorničkog „Drinatransa“ Ljubiša Stjepanović.\nRadi se o kreditu odnosno potraživanjima koja su dopsjela na naplatu, a nije poznat iznos koji je „Pavgord“ izdvojio za otkup.\n„Mi sada „Pavgordu“ dugujemo četiri miliona evra, a za koliko je on otkupio taj kredit, to ne znamo. Zalog za taj kredit je kompletna nepokretna imovina „Drinatransa“, a sada pregovaramo sa „Pavgordom“ da nam odobri reprogram kako bismo mogli vraćati dospjele obaveze“, izjavio je Stjepanović, istakavši da pregovori sa „Pavgordom“ još traju.\nStjepanović kaže da je „Drinatrans“, koji zapošljava oko 197 radnika, nastavio sa uplatom obaveza „Pavgordu“, ali, očekuje, ipak, povoljniji status u smislu ispunjavanja obeveza prema „Pavgordu“.\n„Uslovi poslovanja su izuzetno teški. Imamo još „repova“ i obaveza prema bankama, jer smo bili u sastavu Bobar grupe, ali se za sada uspješno nosimo sa problemima. Kredit od četiri miliona evra koji smo imali predstavljao nam je veliki problem, jer nam nijedna banka nije mogla odobriti reprogram dugova“, kaže Stjepanović, ističući da je još uvijek rano za davanje bilo kakvih optimističnih izjava.\nTrenutno je kompletna nepokretna imovina „Drinatransa“ pod hipotekom, osim autobusa, u vrijednosti između četiri i pet miliona maraka, koji nisu pod hipotekom.\nFočanski „Pavgord“ otkupio je više kredita od Jadranske banke u stečaju, a među njima je i kredit koji je bijeljinska „Bobar Autosemberije“ uzela kod ove hrvatske banke.\nKljučne riječi: drinatrans, izbor, jadranska banka, otkup, pavgord, potrazivanja, vazno


info24.rs - Vučić: Dve opcije za rešenje kosovskog problema\nPredsednik Srbije Aleksandar Vučić izjavio je da su pred Srbijom dve opcije kada je pitanju rešenje kosovskog problema, ali da je realniji predlog opstanka zamrznutog konflikta.\n„Najveći broj učesnika unutrašnjeg dijaloga o Kosovu zalagao se za očuvanje statusa kvo i očuvanje zamrznutog konflikta i da čekamo neke bolje prilike”, rekao je Vučić na okruglom stolu u okviru unutrašnjeg dijaloga o Kosovu.\nOn je kazao da je sam protivnik takvog rešenja i da protokom vremena Srbija neće dobiti ništa, već će u boljoj poziciji biti druga strana.\nVučić je rekao da će razgovori Beograda i Prištine biti nastavljeni, ali da se ne zna kako i u kom formatu.\n„Kada ispunite sve što je potpisano, bićemo spremni da razgovore nastavimo“, poručio je Vučić.\nOn je rekao da je cilj albanske strane da po svaku cenu osvoji sever KiM i ostvari pun suverenitet.\nVučić je, govoreći o hapšenju direktora Kancelarije za Kosovo i Metohiju Marka Đurića i upada snaga kosovske policije na sever Kosova, rekao da je Priština to radila da prikrije proterivanje gulenista (osoba povezanih sa organizacijom Fetulaha Gulena iz Turske), a „to je bila i štih proba zauzimanja severa“.\nDijalog samo po principu: Ostvarimo dogovoreno,pa idemo dalje\nProces dijaloga ubuduće se može voditi samo po principu: prvo se ispuni dogovoreno, pa se razgovor nastavlja, rekao je danas predsednik Srbije Aleksandar Vučić na debati Nacionalnog konventa u okviru unutrašnjeg dijaloga o Kosovu.\n“Svakako da će razgovori biti nastavljeni, a na koji način i u kojem formatu, videćemo”, rekao je Vučić.\nOn je rekao da je problem da razgovarate u petak, a da Priština istog dana donosi odluku da Đurić bude uhapšen, i onda glavnog pregovarača ne samo da pretuku, već pokušavajaju da ga unize, mada su unizili samo sebe.\n“Ubuduće će se sve zasnivati na ispunjenju porcesa, odnosno da onos sto je dogovoreno mora i da se ispoštuje, a, kada to ispunite, bićemo spremni da razgovore nastavimo”, poručio je Vučić.\nOn je objasnio da ćemo atmosferu koja je stvorena hapšenjem Marka Đurića morati da prevaziđemo, ali i da poverenja, bilo kakvog, neće biti.\nNaveo je i da državno rukovodstvo Srbije nije spremno da bude jedini učesnik u kompromisu i svakovrsnom dijalogu i da budemo jedini koji bi trebalo da damo i pružimo sve, a da se druga strana, i oni koji su između, prave da ne vide ko je suštinski za kompromis, a ko nije.\nPredsednik Vučić smatra da je sve što se dogodilo — urađeno i zbog unutrašnjih problema privremenih vlasti u Prištini, progona gulenista i odnosa prema SAD, ali je to, kaže, bila i proba zauzimanja svera KiM.\n“Nije tu bilo reči samo o hapšenju Mardka Đurića, već se radilo i o raspoređivanju njihovih jedinica na sever”, objasnio je Vučić.\nOn je zahvalio članovima Konventa što su se uključili u unutrašnji dijalog.\nTags: aleksandar vucic, INFO 24, jadranka joksimovic, kosovo, marko đurić, nacionalni konvent, unutrašnji dijalog, www.info24.rs\nZa nasilničku vožnju kazna zatvora, za nevezivanje pojasa 10.000 dinara


Otvaranje dosijea u Srbiji iz perioda WW-2 i posle - Stormfront\nOtvaranje dosijea u Srbiji iz perioda WW-2 i posle\n12-21-2006, 07:34 AM #1\nBeograd – U Srbiji su za sada otvoreni dosijei Državne bezbednosti, koji su vođeni do sredine 60-ih godina, a od sada i dosijei SMIP-a.\nU Istorijskom arhivu Beograda nalazi se više od 22.000 dokumenata Državne bezbednosti. U tim papirima ima i personalnih dosijea koji su vođeni za vreme Drugog svetskog rata, zatim posle Drugog svetskog rata – kada su komunisti došli na vlast, pa sve do šezdesetih godina prošloga veka, i najvećim delom odnose se na ljude koji su u vreme Milana Nedića upravljali Beogradom.\nTu su, između ostalih, i dosijei Milana Stojadinovića i Dragoslava Mihailovića. Direktorka Arhiva Branka Prpa kaže da se ta građa sme koristiti samo u naučne svrhe i da je mogu gledati porodica i istoričari.\n"Personalna dosijea ljudi koji se čuvaju u Arhivu su ljudi koji su prošli kroz proceduru Nedićeve uprave Grada Beograda, pre svega specijalne policije i Gestapoa, tu su i dosijei ljudi koji su kasnije suđeni kao ratni zločinci i koji su se zatim vodili do sredine šezdesetih godina prošlog veka", rekla je Branka Prpa.\nOna kaže da građu mogu da gledaju porodice i njihovi potomci: "Sada je, recimo, dosije Dragoljuba Jovanovića gledao njegov unuk, s tim što nije dozvoljeno kopiranje, a i nije moguće videti imena agenata jer se u personalnim dosijeima uvek štite 'treća lica' ili oni koji su davali podatke".\nU junu otvaranje kazina u Beogradu marius valentino Општа дискусија 13 02-25-2007 03:22 PM


Za Ligu šest stiže Bocka - www.mrkonjic-grad.com\nZa Ligu šest stiže Bocka\nIako su već odranije obezbijedili plasman u Ligu šest, u KK Mladost iz Mrkonjić Grada žale i pobjedu nad Leotarom u posljednjem kolu Lige 13, da bi na svom terenu ozvaničili igranje završnice s najjačim timovima u BiH.\n- Do samog kraja se ne zna ko pored Bosne i Borca igra Ligu šest, a mi smo u najpovoljnijoj situaciji. Potrebna nam je pobjeda u subotu, a postoje neke opcije da možemo da uđemo i ako izgubimo, ali ne bismo se kockali - kaže trener Mladosti, Goran Sladojević.\nIako Leotaru ova utakmica rezultatski ništa ne znači, u Mladosti se profesionalno i krajnje odgovorno odnose prema rivalu, jer, kako kaže Sladojević, opreza nikad dosta.\n- Znamo da je Leotar oslabljen, da su im neki igrači otišli, te da je u posljednje vrijeme u lošoj formi, ali moramo biti oprezni. Na utakmici u Tuzli u prošlom kolu bili smo desetkovani, Stanić i Ivanić su bili bolesni, igrali su najbolje što su mogli, Delić nije igrao nikako, tako da smo dobro i prošli kako smo igrali. Sada smo spremniji i moramo se na svom terenu pokazati u najboljem svjetlu kada je najvažnije - dodao je Sladojević.\nIako čekaju potvrdu Lige šest, Mrkonjićani nisu gubili vrijeme, pa su za naredni dio šampionata angažovali i prvo pojačanje, beka Milijana Bocku, iskusnog košarkaša koji je ranije igrao u Igokei, a ove sezone u prvoligašu Srbije, Crnokosi iz Kosjerića.\n- Možemo reći da je Bocka siguran 99 odsto, naravno ukoliko se plasiramo u Ligu šest. On je iskusan igrač, poznaje ovu ligu, igrao je završnice, a potreban nam je takav košarkaš da nam pomogne. Teško je sada doći do kvalitetnog kreativca, pogotovo za manje para - ističe Sladojević, ne isključujući mogućnost da angažuju još nekog igrača.\n- Možda, ali vidjećemo još, zavisi sve i od para. Imamo problema u ekipi, ne bi bio višak još neko, ali o tom-potom - zaključio je trener Mladosti, Goran Sladojević.


Đoković: Odlučilo je svega nekoliko poena - Vijesti.me\nĐoković: Odlučilo je svega nekoliko poena\n"Bilo je veoma komplikovano zaustaviti Raonićev servis. On izuzetno dobro servira, precizno i jako. Kada je na servisu, veoma je teško učiniti bilo šta" Edit\nDanilo Mitrović 3. jun 2014, 21:59 ažurirano 18. februar 2019, 14:33\nDrugi reket svijeta Novak Đoković rekao je četvrtfinali meč Rolan Garosa Miloša Raonića odlučilo svega nekoliko poena.\n"Bilo mi je veoma bitno da osvojim prvi set. Drugi je bio neizvjestan, dok sam se u trećem prilično komotno osjećao na terenu. Sve u svemu, meč je odlučilo svega nekoliko poena, iako je rezultat bio 3:0. Znao sam šta će me čekati na terenu protiv Raonića, znao sam da neću imati mnogo prilika, ali da kada dođem do njih moram da ih iskoristim, a to sam uradio kako je trebalo", rekao je Đoković nakon meča.\nĐoković se plasirao u polufinale pobjedom od 3:0, po setovima 7:5, 7:6, 6:4.\n"Bilo je veoma komplikovano zaustaviti Raonićev servis. On izuzetno dobro servira, precizno i jako. Kada je na servisu, veoma je teško učiniti bilo šta, osim ostati mentalno jak, koncentrisan i isčekivati priliku da ga napadneš".\nSrpski teniser će se u polufinalu sastati sa Letoncem Ernestom Gulbisom, koji je u četvrtfinalu pobijedio Čeha Tomaša Berdiha sa 3:0, po setovima 6:3, 6:2, 6:4.\n"Pokušavam da se koncentrišem samo na Gulbisa, a ne na finale... Iskoristiću dva dana pauze da se odmorim i da se dobro pripremim za sljedeći meč. Gulbis je ovdje pobijedio Federera i Berdiha, to dovoljno govori o njegovim kvalitetima", rekao je Đoković.


Saša Đorđević - Više od selektora, ali bukvalno! - Sportske.net\nSaša Đorđević - Više od selektora, ali bukvalno!\nHvalospeve na račun Saše Đorđevića i onoga što je u košarkaškom smislu kao igrač i trener dao Srbiji ostavićemo za drugu priliku, ovde se radi o bukvalnom značenju izraza "više od selektora" jer je Sale Nacionale to i bio u prethodnih nekoliko meseci.\nKošarkaška reprezentacija Srbije vratila se sa Mundobasketa u Španiji sa srebrnim odličjem što je najveći uspeh srpskog ekipnog sporta od osamostaljenja države (vaterpolisti su jedini koje u ovom slučaju ne smemo zaboraviti a deo čestitki ide na račun odbojkaša).\nPriče o tome kako je Srbija napravila iznenađenje u Španiji već su ispričane ali na površinu nije isplivao ni delić onoga što podrazumevamo pod kontrukcijom "u kakvim je uslovima ostvaren vrhunski rezultat".\nDa ne sežemo previše hronološki u daljinu i sistemski u dubinu. Fokusirajući se samo na ono što se događalo od trenutka kada je Aleksandar Đorđević postao selektor dolazi se do toga da je upravo Sale Nacionale vukao na grbači nacionalni tim i omogućio mu iole normalne uslove za rad.\nPođimo od priprema na Kopaoniku i činjenice da je MK Grupa u potpunosti finansirala boravak naših reprezentativaca na toj planini a sve zahvaljujući poznanstvima i ugledu koji Aleksandar Đorđević uživa.\nNa isti način Košarkaškom savezu Srbije obezbeđen je određen broj automobila kako bilo omogućeno normalno funkcionisanje a priča o generalnom sponzoru je tek posebna tema.\nDa li ste primetili da je reprezentacija Srbije jedina, uz australijski nacionalni tim, u osmini finala Mundobasketa na grudima nosila logo strane kompanije. Tako je, "Svis Gas" je firma koja retko sponzoriše košarkaške klubove ali je ovoga puta napravila izuzetak i to zahvaljujući Aleksandru Đorđeviću.\nSamo zahvaljujući poznanstvu i prijateljstvu između Saleta Đorđevića i vlasnika kompanije "Svis Gas" Đanluke Borelija KSS je dobio finansijsku injekciju u situaciji kada su naša javna preduzeća zatajila.\nDa ne govrimo o tome čije su logotipe ostale reprezentacije nosile na grudima i kako su druge zemlje finansirale svoje košarkaše, iz priloženog je jasno da je Srbija bila izuzetak a da je Sale Đorđević pored onoga što mu je bilo u opisu posla radio mnogo više samo da bi njegovi izabranici imali kakve-takve uslove za normalne pripreme pred Mundobasket.\nSamim tim, konstrukcija sa početka teksta "više od selektora" zaista dobija novu dimenziju koja stvari stavlja na pravo mesto a pojedincima ne služi na čast što je tako!


Robna marka prilika za bolju poziciju na tržištu | Agro Info Tel\nPočetna » Konkursi » Robna marka prilika za bolju poziciju na tržištu\nRobna marka prilika za bolju poziciju na tržištu\nPrilika da postanete bolje pozicionirani na tržištu sa svojim proizvodima Vam nudi robna marka – oznaka da ste Vi i Vaši proizvodi jedinstveni. Novi konkurs ENECA je prilika da postanete prepoznatljivi kupcima i proširite broj trgovina u kojima prodajete svoje proizvode kao i mogućnost izvoza. Konkurs važi za teritoriju Srbije (osim AP Vojvodine i grad Beograd).\nKonkurs iz oblasti proizvodnje za privatne robne marke pod nazivom “Jačanje kapaciteta prerađivača voća i povrća uključivanjem u privatne robne marke domaćih i inostranih prodajnih lanaca”.\nCilj projekta je jačanje konkurentnosti srpskog sektora prerade voća i povrća kroz sistematsku podršku proizvodnji, brendiranju i boljem pristupu domaćem i međunarodnom tržištu za mikro, mala, srednja preduzeća i preduzetnike u Srbiji, radi razvoja proizvoda pod privatnom robnom markom za maloprodaju.\nRobna marka za bolji prihod\nKonkursom će biti odabrano najmanje 10 mikro, malih, srednjih preduzeća i preduzetnika pre svega iz oblasti prerade voća i povrća sa teritorije cele Srbije osim teritorija A.P. Vojvodine i grada Beograda. Odabranim firmama biće pružena podrška za unapređenje poslovanja kroz set biznis i tehnoloških obuka i mentorstava, umrežavanje u okviru Udruženja domaćih proizvođača privatnih robnih marki i povezivanje i ugovaranje prodaje sa domaćm i inostranim maloprodajnim lancima.\nKonkursnu dokumentaciju možete preuzeti sa sledećih linkova:\nUslovi za učešće i potrebna dokumentacija\nMožete nam se obratiti na e-mail konkurs@eneca.org.rs ili na brojeve telefona 018/528-228, 018/240-306 za sve dodatne informacije.\nPopunjene prijavne formulare treba poslati do 05. jula 2019. godine na e-mail adresu: konkurs@eneca.org.rs\nSafolk ovce imaju najveći prirast\nOsiguranje plodova i zasada voćaka i vinove loze\nProveravajte plodove jabuka koje ste ostavili u hladnjačama, bolest plava trulež može naneti velike štete.


Podrška neprofitnim organizacijama – RTV BPK\nU Ministarstvu za privredu Bosanskopodrinjskog kantona (BPK) Goražde danas je upriličeno potpisivanje ugovora o dodjeli sredstava za podršku razvoja neprofitnih organizacija s područja Bosanskopodrinjskog kantona Goražde za 2020. godinu.\nUgovore sa predstavnicima Privredne i Obrtničke komore, Udruženja poslodavaca i Udruženja „Stari zanati“ potpisao je ministar za privredu BPK Goražde Mensad Arnaut.\nSredstva po programu utroška sredstava Ministarstva za privredu, za razvoj neprofitnih organizacija u 2020.godini izdvojena su u iznosu od 16.000KM.\n„Na raspisani javni poziv aplicirale su četiri neprofitne organizacije, i dobili su sredstva u iznosu od po 4.000KM. Radi se o sredstvima namjenjenim za opstojnost u radu organizacija koje se bave unaprijeđenjem privrede i obrtničkih djelatnosti. Nadamo se da ćemo ta sredstva u budžetu za 2021.godinu povećati, jer imamo neke nove prijedloge i ideje koje bi kroz izradu projekata koje bi radio jedan tim mogli i realizirati“- kazao je ministar za privredu BPK Goražde, Mensad Arnaut.\nKako je istaknuto ove organizacije u potpunosti opravdavaju sredstva koja im se dodjeljuju svake godine.\n„ Mi se zahvaljujemo Ministarstvu za privredu i Vladi BPK Goražde koja je i u ovoj teškoj finansijskoj situaciji izazvanoj pandemijom virusa COVID-19, pronašla način da pomogne našim organizacijama u daljem radu, a mi ćemo nastojati da opravdamo ukazano povjerenje. Nastojimo biti partner ministarstvu i vladi, kako bi smo svi zajedno izašli iz ove situacije koja nas je zadesila“- kazao je predstavnik Udruženja poslodavaca BPK Goražde Adnan Bukva.


Sumnja da se u kineskim radnjama u Srbiji trenutno prodaje na hiljade otrovnih artikala.Kineske kopije poznatih brendova igračaka, koje se mogu kupiti u radnjama širom naše zemlje, otrovne su za decu, upozoravaju stručnjaci. U njima se nalazi kancerogena materija ftalat i mnogi drugi otrovni sastojci koji izazivaju rak, oštećenje jetre i bubrega, niz hormonskih poremećaja i sterilitet.\nTokom prošle godine srpski carinici su zaplenili 4.721 komad takvih igračaka, ali se sumnja da se u kineskim radnjama u Srbiji trenutno prodaje na hiljade otrovnih artikala.Među tim igračkama su i najomiljenije dečje marke kao što su "Maša i medved", "Moj mali poni", "Helou Kiti", ali i falš "Lego" kockice.\nStručnjaci podsećaju da su u protekle dve godine u više navrata inspektori povlačili iz prodaje kineske igračke, jer je utvrđeno da se u njima nalazi kancerogeni ftalat. Profesor Hemijskog fakulteta u Beogradu Petar Pfendt kaže da ove opasne materije u kineskim kopijama ima bar pet puta više nego što je dozvoljeno.\n- Imali smo primere da su inspektori povlačili iz prodaje falsifikovane lutke zato što je u njima otkriven kancerogeni ftalat. Dozvoljena doza ove opasne materije, koja služi da igračkama da mekoću i savitljivost, iznosi do 0,1 odsto, mada je najbolje da je uopšte nema.\n- Međutim, u tim kineskim kopijama, prema zvaničnim analizama, ima pet puta više ftalat nego što je dozvoljeno. Možete li zamisliti koliko je to opasno po decu - kaže Pfendt.\nI Goran Popović iz Nacionalne organizacije potrošača Srbije (NOPS) kaže da je opšte poznata činjenica da se naša deca igrajući sa kineskim igračkama, zapravo igraju sa životom.\n- Baš me zanima gde su završile te igračke koje je Tržišna inspekcija oduzela prošle godine. Oni kažu da su sve sporne igračke oduzete zbog lošeg kvaliteta i zato što su falsifikati, a niko nije video da su uništene.\n- Kažu da je pronađen 4.721 komad tih lutaka i kockica, a veliko je pitanje koliko je komada ove smrtonosne robe robe ušlo u Srbiju, završilo u prodavnicama, a zatim i u rukama naše dece. A svima je jasno da nešto što se prodaje bar pet puta jeftinije od originala ne može da se pravi onako kako bi trebalo - kaže Popović i apeluje na nadležne da pojačaju kontrolu.


Vlada Srbije: Iz rezervi 91 milion za Novi Pazar | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Vlada Srbije: Iz rezervi 91 milion za Novi Pazar\nVlada Srbije odlučila je da iz tekuće budžetske rezerve rasporedi 91 milion dinara Ministarstvu finansija, a na ime transfera Novom Pazaru, objavljeno je u Službenom glasniku, prenosi Radiostoplus.com.\nSredstva Novom Pazaru namenjena su za “izvršavanje obaveza iz razloga koje nije bilo moguće predvideti u postupku pripreme i donošenja budžeta, a koje mogu dovesti do ugrožavanja tekuće likvidnosti”.\nNovi Pazar je jedno od najvećih žarišta korona virusa u Srbiji, a zbog epidemije su značajno smanjeni prihodi gradske kase. Prema podacima Odjeljenja za finansije, punjenje budžeta u aprilu bilo je tek 60 odsto od planiranog.\nPrevious articleĐerlek: Preminula jedna žena, na liječenju 330 osoba\nNext articleSuzbijanje larvi komaraca na teritoriji Novog Pazara


Vojska otkrila novi trag u potrazi za Malčanskim berberinom - Sputnjik Srbija\n14:33 18 Januar 2020\nVojska otkrila novi trag u potrazi za Malčanskim berberinom\n13:46 29.12.2019 (osveženo 13:59 29.12.2019) Preuzmite kraći link\nNađeni su novi tragovi iznad Orešca, gde je trenutno u toku potraga za Monikom Karimanović i Malčanskim berberinom Ninoslavom Jovanovićem.\n„Vojska je otkrila jastuk i jorgan, kao i tragove cipela, pa policija pretpostavlja da je otmičar u blizini“, navodi izvor „Novosti“.\nDirektor policije Vladimir Rebić izjavio je da je policija 95 odsto sigurna da otmičar Ninoslav Jovanović, poznat kao Malčanski berberin, nije sa Monikom Karimanović (12) prešao državnu granicu, i dodao da je za njim ipak raspisana plava međunarodna poternica. Potraga je nastavljena u ataru sela Minićevo kraj Knjaževca, gde je raspoređena vojska.\nRebić je objasnio da je potraga otežana zbog teškog terena, ali i zato što se Jovanović očigledno dobro pripremio za izvršenje ovog dela i obezbedio skloništa u kojima će boraviti sa žrtvom.\n„Oko dva meseca pre nestanka Monike, Jovanović je viđen na tom području. Videli su ga i njeni roditelji na izvesnoj udaljenosti od kuće, ali nisu sa njim imali kontakt, kao ni meštani knjaževačke opštine“, rekao je Rebić.\nDodao je da se uspešno skrivanje višestrukog silovatelja može objasniti i činjenicom da u predelu Knjaževca i na celom potezu od Niša prema Zaječaru i Pirotu, ima mnogo napuštenih sela i da u 90 odsto kuća niko ne boravi, a za skrivanje su pogodna i groblja.\nPolicija, prema njegovim rečima, svaki objekat obilazi više puta, za slučaj da otmičar menja mesto boravka.\nRebić je zahvalio lovačkim udruženjima i izviđačima koji kao vodiči učestvuju u potrazi, ali i građanima na dobronamernim informacijama, ističući da policija proverava svaku dobijenu informaciju.\n„Mi ne gubimo nadu, verujemo da je živa i da ćemo je pre ili kasnije naći“, zaključio je Rebić.\nVojska stigla u selo Minićevo da traži Moniku\nPotraga za Monikom nastavljena je u ataru sela Minićevo kraj Knjaževca.\nTu je od jutros raspoređena vojska, koja je odatle počela da pretražuje okolinu.\nSve više građana dolazi da pomogne organima reda, od lovaca pa do zabrinutih roditelja, koji nisu mogli da skrštenih ruku posmatraju kroz koji prolazi devojčica i njena porodica.\nTako su danas, sa velikim brojem vozila, u pomoć stigli i taksisti iz Niša da bi se pridružili potrazi.


Direktor EPS smenjuje direktore - Bizlife.rs\nDirektor EPS smenjuje direktore\n15:07 Beograd, 24/01/2017\nDirektor Elektroprivrede Srbije Milorad Grčić smeniće osam direktora i šefova sektora u ovom preduzeću zbog grešaka u decembarskim računima za struju, potvrđeno je za N1 u ovom preduzeću.\nKako je rečeno biće smenjeni rukovodioci i u EPS i u EPS Distribuciji.\nNa pitanje hoće li odgovornost snositi neko iz Agencije koja je očitavala brojila, u EPS navode da ne mogu da smene nikoga od njih već da mogu da ih, ukoliko utvrde njihovu odgovornost, novčano kazne.\nRok za reklamacije produžen do kraja meseca\nReklamacije građana na decembarske račune za električnu energiju, EPS će prihatati sve do kraja meseca, potvrđeno je u EPS za N1 i time je produžen prvobitno najavljeni rok od 8 dana za prigovor.\nSvi korisnici koji sumnjaju u validnost obračunatog iznosa, imaju još šest dana da podnesu reklamacije po regularnoj proceduri na šalterima EPS u elektrodistribucijama, na adresi koja se nalazi na računima.\nTakođe, prigovori mogu da se upute i pisanim putem na adresu, koja je naznačena na prednoj strani svakog računa. Ipak, iz EPS dodaju i da broj reklamacija na decembarske račune zasad ne izlazi iz prosečnih okvire, te da je u Beogradu primnjeno manje od 0,1% reklamacija.\neps direktor grcic smena racun\nSpejsijev skandal papren za Netfliks


Brisel će predstaviti strategiju koordinisanog izlaska zemalja EU iz izolacije\nPredsednica Evropske komisije Ursula fon der Lajen predstaviće u srijedu 8. aprila smernice za koordinisani izlazak iz perioda izolacije uvedenog da bi se zaustavilo širenje korona virusa, prenosi Beta.\nEvropska komisija odlučila je da ove nedelje stavi na sto svoje predloge u vreme kada su dve zemlje članice EU, Austrija i Danska, već najavile planove postepenog ukidanja restrikcija vezanih za korona virus.\n"Sutra će Evropska komisija usvojiti svoje smernice, svoju viziju toga kako zemlje članice treba na koordinisan način da sprovedu, kada dođe vreme, mere za izlazak iz ovog perioda izolacije i ukidanje drugih mera donetih u tom kontekstu", rekao je Erik Mamer glasnogovornik predsednice Evropske komisije na konferenciji za novinare.\nPratite MAPU širenja korona virusa u svijetu\nOn je rekao da u Evropskoj komisiji smatraju da je važno da već sada daju ove predloge pošto neke zemlje članice već počinju da najavljuju prve korake u tom smeru za nedelje koje dolaze, a Komisija smatra da je vrlo važno da to može da se radi na koordinisan način.\nJedan evropski izvor objasnio je da je to pitanje jako zabrinjava vođe EU jer "virus neće biti mrtav" i to će postaviti problem ako se restriktivne mere budu različito ukidale.\nMamer je pozdravio to što su Danska i Austrija unapred obavestile Evropsku komisiju i druge zemlje članice o svojim planovima.\n"Razumemo da će te strategije biti postepene, sprovedene korak po korak, što je važan element koji ćemo naglasti sutra", rekao je portparol.\nAustrija je dan ranije objavila detaljan plan ublažavanja restrikcija uvedenih za suzbijanje pandemije, što će početi iduće nedelje ponovnim otvaranjem manjih radnji, a Danska premijerka Mete Fredriksen je najavila ponovno otvaranje obdaništa i osnovnih škola 15. aprila.


Još jedna stranka podržala Kasumovića za gradonačelnika Zenice | Portal 072info\n31. listopada 2020. 31. listopada 2020. u 14:47 / Piše DPA - Portal 072info\nNakon snažne i masovne podrške građana Zenice, a potom i Nezavisnog bloka, Socijaldemokratske partije (SDP) BiH Zenica, te neformalne podrške Naroda i pravde, Fuada Kasumovića, kandidata za gradonačelnika Zenice i apsolutnog favorita ovogodišnjih izbora, podržala je i Gradska organizacija stranke BPS Sefer Halilović.\n-Među političkim subjektima čiji se plan i vizija razvoja naše Zenice u najvećoj mjeri podudaraju sa mojim programom je i Gradska organizacija stranke BPS Sefer Halilović Zenica.\nHvala BPS Sefer Halilović Zenica na podršci i vjerujem da ćemo zajedno, sa ostalim prozenički orijentisanim strankama i vijećnicima, u narednom periodu nastaviti sa poboljšanjem uslova života na području cijele Zenice – kazao je Kasumović povodom javne podrške BPS-a njegovoj kandidaturi.\nSvakodnevna podrška koja stiže Kasumoviću očekivana je, budući da je upravo njegovim dolaskom na čelo grada ukinuto finansiranje stranaka, a ta sredstva usmjerena su na kupovinu udžbenika i školske opreme učenicima.\nOsim toga, otkako je preuzeo vodstvo grada Kasumović je predano radio, posebno na infrastrukturi grada. Asfaltiranje zeničkih naselja evidentno je bilo u protekle četiri godine, poticaji za privredu i poljoprivredu, također. Penzioneri ne pamte da su ranije primili paket ili neku pomoć od Grada osim ispraznih obećanja poput onog da će dobiti 13. penziju, a upravo ovih dana traje preuzimanje prehrambenih paketa penzionerima i to zahvaljujući Kasumoviću\nValja istaći da je upravo Kasumović zaslužan što će se ove godine sva sela asfaltom spojiti sa gradom. Realiziran je i historijski projekt “Toplana Zenica”, kojim će biti riješen dugogodišnji problem grijanja grada.\nOvakvih i sličnih naprijed navedenih projekata je mnogo, a zasigurno ih je trebalo biti još više, međutim, Kasumovićeve prijedloge za razvoj Zenice opstruirali su vijećnici okupljeni oko SDA, podižući kartone protiv i uzdržan.\nUprkos tome, sve što je mogao uraditi bez vijeća, Kasumović je uradio i razvijao grad, što su građani neupitno podržali pa i ne čudi da su svi uvjereni kako će upravo on i naredne četiri godine biti na usluzi građani i raditi na stvaranju boljeg ambijenta u gradu čelika.\nBPS Sefer Halilović ZenicaFuad KasumovićLokalni izbori 2020\nKoronavirus ušao u Dom za zbrinjavanje osoba s invaliditetom, preminula jedna štićenica


Tendenciozni prilozi u elektronskim medijima, napisi u novinama i na portalima, neistine ili selektivno korišteni podaci u obradi pojedinih tema nanose štetu preduzeću koje nastoji da privuče komitente, preveze što veće količine robe i tako ostvari neophodne prihode.\nU cilju istinitog informisanja javnosti, a u vezi sa objavljenim informacijama o „ulasku privatnog operatera“ na pruge ŽRS, iznosimo sljedeće činjenice:\nPrugama u Republici Srpskoj robu ne prevozi privatni kargo prevoznik niti je to moguće po važećem Zakonu o željeznicama.\nŽRS imaju sklopljene ugovore o primopredaji pošiljaka i kola u željezničkom robnom saobraćaju sa dva privatna operatera iz Hrvatske, PPD Transport i Rail Cargo Carrier-Croatia (RCC), u skladu sa Komercijalnom politikom koju je usvojio Nadzorni odbor. U definiciji ciljeva i mjera Komercijalne politike koje je potrebno preduzeti za njihovo ostvarenje je, između ostalog, razvijanje saradnje sa privatnim operaterima i potpisivanje ugovora o saradnji na granicama u cilju pridobijanja novih roba na prevoz.\nUgovorima je regulisano da se primopredaja na graničnim prelazima Šamac-Slavonski Šamac, Dobrljin-Volinja i Brčko-Drenovci vrši u stanicama smjene saobraćaja, a to su Slavonski Šamac, Volinja i Brčko. U skladu sa tim odredbama ugovora ŽRS vozove preuzimaju u stanicama Slavonski Šamac i Volinja u Hrvatskoj, dok se, zbog nemogućnosti da se to uradi u Drenovcima, vozovi preuzimaju u Brčkom.\nVozove preuzete u stanicama smjene saobraćaja, ŽRS dalje voze našim prugama zarađujući od tog prevoza.


U ponedjeljak počinju pripremni radovi za gradnju HE "Buk Bijela" - NOVI GLAS\nMinistar energetike i rudarstva Republike Srpske Petar Đokić najavio je danas u Foči da će u ponedjeljak, 17. maja, početi pripremni radovi za izgradnju Hidroelektrane /HE/ “Buk Bijela” na rijeci Drini, koju će zajedno finansirati elektroprivrede Srbije i Srpske u iznosu oko 220 miliona evra.\nPored “Buk Bijele”, planiramo da u drugoj polovini ljeta počnemo izgradnju tri manje hidroelektrane na rijeci Bistrici, čija je planirana vrijednost 102 miliona evra. Naš cilj i želja je da u izgradnji ovih elektrana učestvuje što više domaćih kompanija i da bude što više zaposleno lokalnog stanovništva, a procjena je da je potrebno minimum 500 radnika tokom gradnje – rekao je Đokić.\nVrlo je važno napomenuti da će na otvaranju radova biti prisutni predsjednici vlada i ministri energetike Srbije i Srpske i drugi zvaničnici, a tog dana biće održana zajednička sjednica dvije vlade – naveo je Đokić.\nŽao mi je što se neko buni protiv ovog projekta, što mu smeta ekonomski rast i razvoj – rekao je Đokić.\nOvaj projekat će doprinijeti razvoju čitave države, ne samo jednog grada i jedne regije. Okreće nas ka budućnosti, koja podrazumijeva saradnju, dogovor, zajeničko učešće, a sa ciljem da nam narod živi bolje, bez obzira da li živi sa ove ili one strane Drine. Saradnja Srbije i BiH je od ključnog značaja za budućnost i kroz ovaj projekat se to na najbolji način potvrđuje – rekao je Đokić.\nRaduje me da će se povećati instalisana snaga i kapacitet što će donijeti ekonomske benefite našoj opštini. Ono na čemu smo insistirali i što tražimo je da se u proces gradnje uključi što više domaće radne snage, a i nakon toga imamo obećanje da će veliki broj porodica dobiti zaposlenje – naveo je Vukadinović.


19.06.2017 u 22:00\nNeću promeniti svoju odluku\nLider Jedinstvene Srbije Dragan Marković Palma brzopotezno je reagovao na objavu predsednika Srbije Aleksandra Vučića – da mandat za sastav nove vlade poveri Ani Brnabić – kratkim saopštenjem da ona nije njegov premijer. Marković za „Politiku” kaže da od tog stava neće odustati i da poslanici JS-a neće za nju neće glasati.\n15.06.2017 u 22:58\nDragan Marković Palma: Ana Brnabić nije moj premijer\nAna Brnabić nije moj premijer, izjavio je večeras lider JS Dragan Marković Palma. Tom kratkom izjavom, dostavljenom Tanjugu, Marković je reagovao na odluku predsednika Srbije Aleksandra Vučića da mandat za sastav vlade poveri dosadašnjoj ministarki državne uprave i lokalne samouprave.\n09.02.2017 u 10:38\nMarković: Neko podstiče nestabilnost na Balkanu\nJAGODINA – Predsednik Jedinstvene Srbije Dragan Marković - Palma, ocenio je danas, da neko u Evropi podstiče nestabilnost na Balkanu. „Očigledno je da nekome u Evropi ne odgovara mir na Balkanu i zato postiče nestabilnost u BiH, Hrvatskoj, na Kosovu i Metohiji a Srbija sve vreme ćuti i trpi” stoji u pisanoj izjavi za medije Markovića, povodom najave bošnjačkog člana Predsedništva BiH Bakira Izetbegovića o reviziji tužbe BiH protiv Srbije. „Očigledno je da ova izjava Izetbegovića ima podršku međunarodne zajednice”, ocenio je Marković. „Izetbegović je pretnja po Evropu, jer se u državi pod komandom njega i njegove partije regrutuju islamski teroristi i rade nesmetano u delovima BiH”, navodi Marković. On podseća da je podršku međunarodne zajednice imao i „stariji Izetbegović (Alija)\n17.01.2017 u 22:00\nPalma na Trampovom balu\n„Balovi prilikom inauguracije američkog predsednika jesu prateće manifestacije, ali su dokaz koliko u SAD drže do toga. Pamtim kako su na jednom od tih balova, iako su bili večernji sati i temperatura u debelom minusu, gošće Amerikanke, u toaletama bez rukava, stajale napolju u veoma dugačkom redu, uredno i dugo čekajući da stignu do ulaza i pozdrave se sa Džordžom Bušom i ostalim domaćinima, i da uđu. Nama iz Evrope koji smo prvi put bili tamo, to je bilo neobično”. Tako svoja iskustva prilikom posete Vašingtonu za vreme inauguracije Džordža Buša na početku njegovog drugog mandata 2005. za „Politiku” dočarava Dragan Kojadinović, u to vreme ministar kulture u Vladi Srbije. Bio je to poslednji put da je kandidat republikanaca ustoličavan za prvog čoveka SAD, do dolaska Donalda Trampa, koji bi\n14.01.2017 u 12:55\nPalma: Putujem na inauguraciju Trampa\nJAGODINA – Lider Jedinstvene Srbije i narodni poslanik Dragan Marković-Palma otputovao je danas u SAD na inaguraciju Donalda Trampa, gde će, kako je rekao, imati i sastanke sa više gradonačelnika. „Putujem redovnom avionskom linijom preko Frankfurta, a samnom idu, portparol stranke Života Starčević i dva privrednika - vlasnik Fabrike nameštaja 'Jela' Miroljub Radovanović i vlasnik preduzeća 'Kambera' Milovan Vidojević”, rekao je sinoć Marković. „Put plaćam sam iz mog džepa ne parama Vlade Srbije, niti Skupštine grada Jagodine, a hotel mi plaća jedan naš poslovni čovek u SAD”, rekao je Marković. „Privrednicima koji idu samnom obezbedio sam sastanke sa nekoliko biznismena iz Amerike i očekujem i neke poslovne rezultate, jer ja gde god sam bio u nekoj državi nešto sam uradio korisno\n08.12.2016 u 15:38\nMarković: Sporne su ustaške table, a ne srpske čokoladice\nJAGODINA - Narodni poslanik, lider Jedinstvene Srbije Dragan Marković uputio je danas oštar protest hrvatskoj predsednici Kolindi Grabar Kitarović zbog, kako je naveo, njenog skandaloznog ponašanja i najgrubljeg vida diskriminacije, nakon što je deci dubrovačkih veterana podelila paketiće u kojima su bile i čokoladice proizvedene u Srbiji. „ Čokolade iz Srbije nisu problem, ali ustaške table u Jasenovcu jesu”, poručio je Marković.\n07.11.2016 u 09:35\nMarković:Treba učiti od najboljega, a to je Beč\nJAGODINA – Skupština grada Jagodina i ove godine u Beč vodi 600 studenata iz Jagodine i drugih srpskih gradova, a predsednik gradske skupštine Dragan Marković Palma tim povodom kaže da će je austrijska prestonica grad uzor u svetu i treba učiniti od najboljeg. Studenti predvođeni gradskim političarima Jagodine boraviće u Beču od 8 do 10. novembra. Marković kaže da će tokom boravka imati više razgovora poslaniciam bečekog parlamenta i prijem kod zamenika gradonačelnika Beča Johana Gudenusa. „Gudenus je i zamenik predsednika Slobodarske partije Austrije koja podržava Srbiju na putu ka Evropskoj uniji, a Beč je grad uzor u svetu, i treba učiti od najboljega”, rekao je Marković, na konferenciji za medije. U Beč nekoliko godina vodimo studente, do sada ih je bili preko 3.000, jer je\nNema vlade bez naše koalicije\nPredsednik Jedinstvene Srbije (JS) Dragan Marković Palma upaliće danas u industrijskoj zoni Jagodine „olimpijsku baklju”, čiji će plamen, kako kaže, biti visok dva metra, vidljiv na 30 kilometara autoputa, a simbolizovaće dolazak investitora u Jagodinu i sijaće sve dok svi u gradu ne budu zaposleni. Marković u intervjuu za „Politiku” objašnjava da se nigde u svetu na jednom mestu ne gradi pet...\n16.04.2011 u 22:00\nNe živim od politike\nDragan Marković Palma, gradonačelnik Jagodine, narodni poslanik i predsednik Jedinstvene Srbije, kaže da je svojim koalicionim partnerima predložio da 14. maja održe miting u beogradskoj „Areni“ na kome bi podneli izveštaj o radu, obećanjima i razlozima zbog kojih neka obećanja nisu ispunjena. Prema Markovićevim rečima, SPS je prihvatio njegov predlog, ostalo je da obaveste PUPS, a on očekuje da...\n10.03.2009 u 22:00\nNisam na vezi sa Šešeljem\nNisam ja ni na kakvoj vezi sa Vojislavom Šešeljem, niti sam njegova veza sa vlašću, niti sam razlog što se Tomislav Nikolić posvađao sa svojim kumom, kaže za „Politiku” Dragan Marković Palma, predsednik Jedinstvene Srbije, povodom tvrdnji lidera ...\n03.12.2021 u 17:05\nBritanci šalju Piča da se suprostavi uticaju Rusije i Kine na Balkanu\n03.12.2021 u 16:55\nBelgija pooštrila ograničenja treću nedelju zaredom\n03.12.2021 u 16:44\nSupe i čorbe koje greju kad je hladno vreme\n03.12.2021 u 16:34\nMUP će snimati i fotografisati učesnike javnih okupljanja\n03.12.2021 u 16:26\nKo su bili ljudi koji su podizali stećke\n03.12.2021 u 15:50\nSrpska fabrika vakcina počinje sa radom u martu


Unaprijediti obrazovanje u skladu sa potrebama tržišta rada – Biznis.ba\nNaslovnaBiHUnaprijediti obrazovanje u skladu sa potrebama tržišta rada\nUnaprijediti obrazovanje u skladu sa potrebama tržišta rada\nobjavljeno 30. okt 2019. u 13:12 30. okt 2019.\nGeneralni sekretar Vanjskotrgovinske komore BiH (VTKBiH) Nihad Bajramović i direktorica Agencije za predškolsko, osnovno i srednje obrazovanje BiH (APOSOBiH) Maja Stojkić potpisali su danas u Sarajevu memorandum kojim se promoviše saradnja između privrednih subjekata i obrazovnih institucija kako bi se unaprijedilo obrazovanje u skladu sa potrebama tržišta rada.\nMemorandum o saradnji potpisan je u okviru okruglog stola pod nazivom „Unapređenje obrazovanja kroz saradnju privrede i obrazovnih institucija sa primjerima dobre prakse“ koji su zajedno organizovali VTK, APOSO i projekt „Poboljšanje i razvoj obrazovnog sistema za plastičare u BiH (IDEAL)“.\nBajramović je izjavio da VTK kao servis privrede artikuliše njihove zahtjeve prema nadležnim institucijama, u ovom slučaju obrazovnim, kako bi se krenulo u reformu obrazovanja u skladu sa potrebama tržišta rada.\n– Mislim da je ovo dobar i efikasan način da zajedno sa institucijama, kao što je APOSOBiH i našim privrednicima na jednom mjestu artikulišemo naše zahjeve i dođemo do standarda zanimanja koji će odgovoriti potrebama privrede u narednom periodu – naveo je Bajramović.\nNa današnjem skupu, kako je dodao, bit će riječi o tome šta je to privredi prioritetno, a posebno kada se radi o zanatskim i tehničkim djelatnostima s obzirom na to da je takva vrsta zanimanja sve potrebnija na tržištu.\nDirektorica APOSOBiH Maja Stojkić je naglasila da je tokom proteklih godina Agencija uspostavila dobru saradnju sa privrednicima, potpuno svjesna potreba tržišta rada.\n– Kroz različite projektne aktivnosti smo razvili određene standarde zanimanja unutar porodica zanimanja u okviru ugostiteljstva, mašinstva, poljoprivrede i prerade hrane. Trenutno se radi i ovdje se danas predstavljaju aktivnosti iz porodice zanimanja u oblasti hemije, nemetala i grafičke industrije, a radi se o zanimanju plastičar – dodala je Stojkić.\nPo njenim riječima, potrebno je na jednom mjestu načiniti sinergiju svih poslodavaca putem VTKBiH kako bi na jednom mjestu stručnjaci iz određenih oblasti privrede mogli pomoći u razvoju određenih standarda zanimanja.\n– Dosad smo uvijek išli ka davanju smjernica i preporuka prema Ministarstvu civilnih poslova i Vijeću ministara BiH kako bi oni posredstvom Koordinacije obrazovne politike to iskordinirali sa svim nadležnim ministarstvima obrazovanja – kazala je Stojkić.\nUčesnicima okruglog stola u VTKBiH predstavljeni su primjeri uspješne saradnje privrednog i obrazovnog sektora u BiH nastali uz podršku projekta IDEAL o čemu su govorili predstavnici Komore, APOSO BiH, društva Prevent Components d.o.o. Goražde i Hastor Fondacije, te predstavnici Srednje stručne skole “Džemal Bijedić” Goražde.\nDirektor Srednje stručne škole „Džemal Bijedić“ Admir Kurtović kazao je da 90 posto škola u našoj državi pribjegava praktičnoj nastavi iz razloga što ne mogu da obezbjede uslove za realizaciju nastave, pa u tom dijelu sarađuju sa privrednicima.\n– Mi smo okrenuli priču i pokušali da čujemo šta privrednici traže od nas, odnosno da vidimo šta trebaju učenici da znaju i šta konkretno da ih naučimo da bi mogli biti konkurentni na tržištu rada – izjavio je Kurtović.\nZahvaljujući projektu IDEAL u koji su ušli sa svim partnerima, kako je dodao, dobili su savremeni standard zanimanja na državnom nivou, a uradili su kvalitetan nastavni plan i program zahvaljujući prije svega GIZ-u koji je pomogao da po prvi put dobiju nastavni plan i program baziran na poljima učenja, što je novina u potpunosti kada je u pitanju školski sistem.\n-Ono što je bitno, privrednici se puno pitaju i oni nam govore šta treba da ih učimo, za šta da školujemo djecu, dobili smo definisani put kojim treba da se krećemo, koristimo nove tehnologije i zakonski smo u našoj sredini puno toga prilagodili da nam učenici dobar dio nastave realizuju u privrednim subjektima. Ove godine smo po prvi put upisali zanimanje plastičara, plastičarki gdje svi učenici 100 posto praktičnu nastavu realizuju u privrednim subjektima – naveo je Kurtović.\nSiguran je, kaže, da će sa ovim principom dobiti kvalitetnije kompetencije njihovih učenika koji će biti konkurentniji na tržištu rada.\n– Mi u Goraždu kada je u pitanju plastičar u tu priču smo krenuli kroz ovaj projekt sa kompanijom Prevent Components. Također, iz dana u dan imamo i potrebe drugih firmi koji se uključuju u ovu priču, jer je zanimanje plastičar bar kad je u pitanju BPK perspektivno i otvara se veliki broj radnih mjesta. Ove godine imamo već četiri firme uključene u realizaciju praktične nastave za ovo zanimanje – dodao je Kurtović.


RTS :: Počela izgradnja fabrike čokolade u Novom Sadu\nEkonomija Počela izgradnja fabrike čokolade u Novom Sadu\nčetvrtak, 05. mar 2020, 09:55 -> 19:31\nU Novom Sadu položen je kamen temeljac za izgradnju švajcarske fabrike čokolade Bari Kalebo. Ova kompanija je najveći pojedinačni prerađivač kakaoa na svetu, sa sedištem u Cirihu, a planirano je da ukupan obim investicije tokom petogodišnjeg perioda dostigne 50 miliona evra.\nAntoan de Sen Arfik, glavni izvršni direktor Bari Kalebo grupe naveo je da će to biti najveća fabrika koju grade u svetu u ovom trenutku.\n"Ovo je najveća investicija kompanije poslednjih deset godina. I ovo je najveća fabrika koju gradimo u svetu u ovom trenutku", naveo je Sen Arfik.\nAleksandar Vučić je poručio da će fabrika čokolade Bari Kalebo u Novom Sadu, biti najveća fabrika čokolade u ovom delu Evrope, da će značiti mnogo za srpsku prerađivačku i prehrambenu industriju, jer će najveći broj sirovina nabavljati sa teritorije naše zemlje.\n"Neko bi rekao, što su se skupili ovoliko i drže govore za samo 100 radnih mesta. To je važno, jer to je 100 porodica koje će mnogo lakše da žive, a plate će za inženjere i tehnologe biti na evropskom nivou, a mnogo iznad srpkog proseka", rekao je Vučić.\nDodao je da se nada da će u junu i julu početi izgradnja i akademije čokolade na istom placu, što bi značilo dodatni angažman naših ljudi, fakulteta, Univerziteta u Novom Sadu.\n"To znači da ćemo imati veliku supstuciju uvoza i drastično povećan izvoz, što će doprineti daljoj stabilizaciji javnih finansija i ekonomije Srbije", rekao je predsednik.\nUkazao je da se prethodnih godina gledalo da nam bilo ko dođe u zemlju, i to su uglavnom bili "radno-intenzivni poslovi", dok je danas, pre svega reč o "kapitalno- intenzivnim" i projektima najviše tehnologije i tehnološke snage.\n"I, zato sam posebno srećan što je ova kompanija izbrala Novi Sad. Ovo je peta velika investicija u Novom Sadu", rekao je Vučić.\nDodao je da u tom gradu oko 40 godina nismo imali značajne investicije i izgradnju fabrika.\nPredsednik je istakao da kada se sreo sa glavnim izvršnim direktorom kompanije Antoanom de Sent Afrikom nije mnogo znao o čokoladi i da je morao da proba dosta čokolade kako bi nešto naučio, kao i da je tek tada saznao da su njihove čoklade skoro sve koje mi znamo, "Nestle", "Milka" i druge.\n"To je svakako najbolja tehnologija za pravljenje čokolade u Evropi. Ovo je za našu zemlju od ogormnog značaja, ovo je za ponos svima koji ovde radite", naglasio je predsednik.\nKaže da su ljudi iz švajcarske kompanije primetili da se država ponašala profesionalno i da mu je uvek drago kada čuje tako nešto, pošto je država sa svoje strane sve uradila na vreme.\nVučić je naglasio da će ta fabrka puno značiti za našu privredu pošto će sirovine nabavljati u Srbiji, što će predstavljati dodatni lanac profita u Srbiji.\n"Nadam se da ćemo za godinu dana moći da dođemo ovde i da otvorimo ovu prelepu fabriku i da će tu biti i akademija čokolade", rekao je Vučić i izrazio očekivanje da će na otvaranju fabrike biti i čokolade koju će građani moći da probaju.\nOvo je ogromna stvar za Srbiju, naglasio je Vučić i najavio da će sutra biti položen i kamen temeljac za izgradnju fabrike i razvojnog centra nemačke kompanije "Brose" u Pančevu.\n"To će značiti da je Srbija još mnogo uspešnija zemlja nego što je danas", zaključio je Vučić.


Popović: Jačanje tržišta osiguranja važno za dalji razvoj privrede\nObjavljeno:07. jula 2021.\nVršilac dužnosti pomoćnika ministra finansija u sektoru za finansijski sistem Ognjen Popović učestvovao je danas u Banjaluci, na skupu posvećenom razvoju tržišta osiguranja, na kojem je istakao značaj jačanja sektora osiguranja, koji značajno doprinosi razvijenosti privrede i životnom standardu građana.\nNakon sastanka predstavnika Udruženja osiguravača Srbije i Udruženja društava za osiguranje Privredne komore Republike Srpske, potpisan je i Protokol o saradnji tih udruženja, a koji se zasniva na organizovanju različitih edukativnih skupova u cilju posvećenosti permanentnom praćenju, usavršavanju i razvijanju poslova osiguranja kao struke.\nPopović je rekao da je cilj današnjeg sastanka da se osnaži veza između tržišta osiguranja Srbije i Republike Srpske, što će doprineti jačanju tržišta osiguranja, ali i celokupne privrede.\n„Između Republike Srbije i Republike Srpske se odvija intenzivna saradnja na raznim poljima i Republika Srbija pridaje posebnu pažnju razvoju naših ekonomskih odnosa. Istakao bih važnost izgradnje saobraćajne infrastrukture, rad na energetskim projektima, saradnju u oblasti poljoprivrede, turističku razmenu… Potpisivanjem današnjeg protokola jačamo i vezu tržišta osiguranja Srbije i Republike Srpske“, rekao je Popović.\nPrema njegovim rečima, ne može se zanemariti uloga osiguranja u nacionalnoj ekonomiji i za državu je bitna socijalna i finansijska funkcija osiguranja, jer se, sa jedne strane, obezbeđuje potrebna sigurnost privrede i stanovništva, dok sa druge strane rast osiguravajućih fondova utiče na stabilnost i rast finansijskog tržišta.\n„Razvijenost delatnosti osiguranja potpomaže i izvozu zemlje, njenom boljem konkurentskom položaju bez obzira da li se javlja kao investitor ili zemlja u koju se investira. Sve ovo ukazuje da je osiguranje važna delatnost, uređena sveobuhvatnom regulativom koja doprinosi finansijskoj stabilnosti i sigurnosti“, naveo je Popović.\nOn je rekao i da tržište osiguranja u Srbiji u poslednjih desetak godina beleži konstantan rast, i da postoji direktna međuzavisnost između razvijenosti privrede jedne zemlje i standarda njenog stanovništva, sa razvijenošću sektora osiguranja.\n„I u Republici Srpskoj i u Srbiji postoji veliki potencijal za dalji rast i razvoj osiguranja“, rekao je Popović, i naglasio ulogu profesionalnih udruženja društava za osiguranja u razvoju tržišta osiguranja.\nPopović je ocenio da je današnje potpisivanje Protokola o saradnji značajno za dalje unapređenje sektora osiguranja, i dodao da zbog potencijala koje osiguranje ima na ovim prostorima, predstoji još posla, pre svega na podizanju svesti građana o važnosti osiguranja.\nOn je zaključio da će Ministarstvo finansija Republike Srbije, zajedno sa ostalim relevantnim institucijama, i uz nastavak dobre saradnje sa Udruženjem osiguravača Srbije, nastojati da obezbedi podršku sektoru osiguranja, kako bi se otklonile eventualne prepreke i očuvala stabilnost i rast tržišta osiguranja.


Sunce i Sunčevo zračenje\nSunce i Sunčevo zračenje 19.Jun.2006, 11:00, Izvor: B92\nBeograd -- Mnogi vole toplo i sunčano vreme, ali Sunčevo zračenje ima veoma štetan uticaj na ljudsko zdravlje. Zbog oštećenja ozonskog omotača, iz godine u godinu UV-indeks Sunčevog zračenja se povećava, a maksimum dostiže u letnjim mesecima. Ultraljubičasto Sunčevo zračenje je nevidljivo, ali veoma duboko prodire u ćelije i razara njihovu hemijsku strukturu.>> Pročitaj celu vest na sajtu B92 << />Preterano izlaganje UV-zracima može da uzrokuje rak kože, alergije, ubrzano starenje, štetno je za oči i dovodi do pada imuniteta. Najveće zračenje u Srbiji je u julu, a sada se UV indeks pri vedrom vremenu kreće od devet na severu do 10 na jugu zemlje.Ako su oblaci svetli u pojedinim epizodama tokom dana, to zračenje može biti i veće od prognoziranog, zbog refleksije od oblaka.Najsigurniji način zaštite od Sunca je da se izbegava, sedi u hladu, ispod suncobrana i nose šeširi i naočare za sunce. Drugi način zaštite je korišćenje krema za sunčanje, pri čemu faktor zaštite od UV-zračenja mora biti veći od 15.\n19.Jun.200619.Jun.2006: Društvo19.Jun.2006: B92Dan pre: 18.Jun.2006Dan pre: DruštvoDan pre: B92Dan posle: 20.Jun.2006Dan posle: DruštvoDan posle: B92


NOWO VREME za Srbiju i Švedsku – Nacionalni dan Švedske – Aha Magazin\nNOWO VREME za Srbiju i Švedsku –...\nJune 6, 2018 by Aha tim\nAmbasada Švedske obeležila je Nacionalni dan Švedske u Muzeju savremene umetnosti u Beogradu 5. juna pod sloganom “NOWO VREME“. Slogan je kombinacija srpskih, engleskih i švedskih reči i simbolično predstavlja poruku mladima u Srbiji, Švedskoj i širom sveta, da je vreme da se upravo njima, mladima omogući da budu nosioci zajedničke budućnosti. Mladi ljudi najviše mogu doprineti da se ostvari 17 održivih ciljeva Agende 2030, koji se odnose na iskorenjivanje siromaštva i gladi, pružanje jednakih šansi svim građanima na zdravlje i obrazovanje, očuvanje i zaštitu životne sredine.\n„Za Švedsku su ovi ciljevi veoma važni u njenoj spoljnoj politici, jer Švedska želi da bude lider u implementaciji Agende 2030, kako na nacionalnom, tako i na globalnom nivou. Zato se zahvaljujemo Razvojnom programu UN (UNDP) u Beogradu koji nam je pomogao da danas, na ovoj proslavi Nacionalnog dana Švedske, istaknemo 17 održivih ciljeva kao jedan od najvažnijih pravaca razvoja našeg sveta” rekao je ambasador Švedske, Nj.E. Jan Lundin.\nProgramom „NOWO VREME“ ambasada Švedske će od jeseni usmeriti svoje aktivnosti na: održivi razvoj, ekologiju, organsku proizvodnju hrane, saradnju sa mladima, podsticaj mladim preduzetnicima i podršku ženskom liderstvu, kao i na podršku Srbiji u tim oblastima, sa ciljem da se prevaziđu izazovi i pronađu novi oblici saradnje i rešenja.\nVeliki deo tih izazova podudaraju se i potrebama Srbije u okviru reformi na putu ka članstvu u Evropskoj uniji. Švedska već tradicionalno i nesmanjenim tempom podržava Srbiju na tom putu, što se ogleda i u tome da je od 2001. godine uložila više od 200 miliona evra u razvojne projekte sa Srbijom.\nAmbasador Jan Lundin, Milica Lundin i zamenik ambasadora Joakim Vern\n“Osim dugogodišnje odlične saradnje naše dve zemlje, podrška Švedske Srbiji ogleda se i kroz uspešno poslovanje inovativnih i održivih švedskih kompanija u Srbiji. Naravno, tu je i švedska podrška zelenoj ekonomiji Srbije, jer upravo zelena ekonomija lako može postati deo svetle budućnosti srpske privrede” rekao je ambasador Lundin.\nZnačajnu partnersku podršku obeležavanju Nacionalnog dana Švedske, osim Razvojnog programa UN, dali su i zlatni sponzori proslave: IKEA, Securitas i Medicon, kao i rekordan broj drugih švedskih kompanija koje sa uspehom posluju u Srbiji: TetraPak, Atlas Copco, Emric, AstraZeneca, Volvo, Bisnote, Transcom, Husquarna, Absolut, Oriflame, ABB, Verisec, Systemair, Scania, Swedish Match, SKF, Svensk Honungsförädling.


U saradnji sa EU stigla još dva aviona sa opremom koju je kupila Srbija\nsaopštilo je da su juče na Aerodrom „Nikola Tesla“ sletela još dva aviona sa medicinskom opremom i materijalom koji je Srbija obezbedila za borbu protiv epidemije bolesti COVID-19.\nEvropska unija u potpunosti finansira troškove letova, kao deo paketa od 15 miliona evra pomoći u hitnim situacijama kako bi se Srbiji pomoglo u borbi protiv koronavirusa.\nOvi letovi, koje je organizovao UN Program za razvoj (UNDP), omogućavaju najbržu moguću dostavu opreme i materijala jer je korišćenjem velikog kargo aviona maksimalno iskorišćen prostor, a istovremeno je ušteđeno dragoceno vreme i troškovi.\nJoksimović je tim povodom istakla da su izazovi isti, a saradnja i efikasna solidarnost jedini način da se borimo protiv epidemije.\nOna je prenela zahvalnost Delegaciji EU u Srbiji i ambasadoru Semu Fabriciju na promptnoj reakciji na njenu molbu za dodatnim finansiranjem letova za dopremanje medicinske opreme, i najavila nastavak rada na tom planu.\nFabrici je rekao da se čitav svet bori protiv COVID-19 i da su ovo teška vremena koja zahtevaju veliku solidarnost, naglasivši da EU sa Srbijom svakodnevno sarađuje na zaštiti zdravlja njenih građana i pružanju podrške.\nPrema njegovim rečima, sa jučerašnja dva, imamo ukupno četiri teretna aviona do sada, čije transportne troškove finansira EU, a koji donose važan medicinski materijal za pomoć Srbiji u borbi protiv COVID-19.\nOčekuje se da će još teretnih aviona doći u narednih nekoliko dana. Ova podrška deo je finansijskog paketa za Srbiju od 93 miliona evra, koji je komesar Varheji najavio prošle nedelje, ukazao je Fabrici.\nJoš jedan let koji finansira EU sa medicinskim materijalom koji je Srbija obezbedila očekuje se da sleti danas, 2. aprila.\nEvropska unija je partner Srbije, najveć investitor, trgovinski partner i donator. Od početka pregovora o pristupanju Srbije 2014. godine, EU je donirala Srbiji približno dve milijarde evra bespovratnih sredstava za podršku modernizaciji zemlje.


Uskoro presuda u slučaju otmice Srba od strane OVK – NovostiDana.rs\nUskoro presuda u slučaju otmice Srba od strane OVK\nSTRAZBUR – Evropski sud za ljudska prava doneće 22. decembra presudu u slučaju otmice srpskih državljana od strane Oslobodilačke vojske Kosova 1999. godine, saopšteno je iz Saveta Evrope.\nSlučaj se tiče navoda o nedoslednosti domaće sudske prakse za isplatu obeštećenja porodicama čiji su rođaci nestali ili kidnapovani nakon intervencije NATO na Kosovu 1999. godine.\nPripadnici OVK su u opštini Suva reka 13. juna 1999. godine oteli muževe Slobodanke Stanković i Sonje Trajković koji su potom proglašeni mrtvima.\nOve dve srpske državljanke su, kako se podseća, u maju 2005. podnele građanske tužbe protiv Republike Srbije tražeći odštetu za duševnu bol izazvanu nestankom i smrću svojih muževa.\nOpštinski i okružni sudovi na kraju su ustanovili da Srbija nije odgovorna za njihove slučajeve, s obzirom da je Kfor bio taj kome su jugoslovenske i srpske vlade predale kontrolu nakon NATO intervencije i koji je bio zadužen za obezbeđivanje bezbednosti svim građanima Kosova od 9. juna 1999. godine.\nPozivajući se na član 6 paragraf 1 (pravo na pravično suđenje/pristup sudu) Evropske konvencije, tužilje se žale na to što su njihovi zahtevi za obeštećenje odbijeni, dok su sudovi prihvatili identične zahteve drugih tužitelja podnete u istom periodu.\nU tim drugim slučajevima sudovi su prihvatili da su srpske vlasti zaista bile odgovorne za živote i bezbednost svih osoba nastanjenih na Kosovu sve do aktuelnog prenosa efektivne kontrole na Kfor.


Poslušajte novi hit singl Mileta Kitića "Macho žena"! VIDEO - Balkan Star News\nBalkanska zvezda, Mile Kitić, objavio je novi hit singl na radost mnogobrojnih fanova, a posebno obožavateljki.\nPopularni folk pevač, Mile Kitić objavio je novi hit singl pod nazivom “Macho žena” za koji je uradio i spot u produkciji poznatog režisera Dejana Milićevića.\nMuziku i aranžman za ovu pesmu je radio Bojan Vasić, a tekst potpisuje Marina Tucaković. Pesma je u prepoznatljivom pevačevom stilu, koji neguje već godinama unazad, a mi ne sumnjamo da će biti veliki hit.\nKao glumica u spotu se pojavljuje i atraktivna starlera Soraja Vučelić, pa ne sumnjamo da će se spot dopasti i muškom delu publike.\nNovi singl Mileta Kitića možete preslušati ovde:\nTagged balkan, estrada, Grand, macho zena, mile kitic, nova pesma, Srbija


Američki fond želi 20 odsto vlasništva u Telekomu i u Komercijalnoj banci - Nova ekonomija\nAmerički fond želi 20 odsto vlasništv...\nAmerički fond želi 20 odsto vlasništva u Telekomu i u Komercijalnoj banci\nFOTO: Kabinet predsednika\nU maju ove godine skoro neprimećeno je prošla poseta bivšeg državnog sekretara SAD DŽona Kerija i američkog investitora Tima Kolinsa Srbiji kada su razgovarali i sa predsednikom Republike Aleksandrom Vučićem i sa predsednicom Vlade Anom Brnabić.\nMeđutim, ova poseta mogla bi imati značajne dugoročne posledice za srpsku ekonomiju s obzirom da je prema nezvaničnim informacijama do kojih je Danas došao, investicioni fond Tima Kolinsa, Riplvud advajzoriz, ranije Riplvud holdings, preko Ministarstva trgovine, turizma i telekomunikacija dao ponude za državne udele od po 20 odsto u Telekomu Srbije i Komercijalnoj banci. Kako saznajemo, rok važenja ponude je 120 dana i po svemu sudeći vlasti su skloni da je prihvate. Na ovaj način bi mogla biti započeta privatizacija dve možda najvrednije državne kompanije za koje se već godinama planira prodaja državnih udela.\nDržava je pokušala već dva puta da proda svoj udeo u Telekomu, ali neuspešno, zbog nezadovoljavajuće visine ponuda. Prvi put je vlada Mirka Cvetkovića 2011. godine ponudila 51 odsto akcija i odbila tada najveću ponudu Telekoma Austrija od 1,1 milijardu evra. Nakon četiri godine vlada Aleksandra Vučića je stavila na prodaju 58 odsto akcija države i mada nikada nije objavljeno kolika je bila najbolja ponuda, Vučić je na jednoj konferenciji izjavio da je iznosila šest godišnjih EBITDA (operativni profit) što, kada se primeni na poslovne rezultate iz 2014. godine, znači da je ponuda za državni paket iznosila 1,3 milijarde evra. To takođe znači da je celokupna kompanija vrednovana oko 150 miliona evra manje nego 2011. godine.\nVrednost ponude američkog fonda koji upravlja sa oko 10 milijardi dolara i u portfoliju ima akcije, recimo, Japan telekoma je nepoznata, ali dobar parametar bi mogao biti cena koju je sam Telekom platio 2011. godine grčkom OTE za otkup sopstvenih 20 odsto akcija. Tada je Telekom Srbija platio celih 380 miliona evra Grcima i to u dosta nepovoljnijem makroekonomskom i međunarodnom okruženju nego što je to danas slučaj. U vlasničkoj strukturi nacionalnog telekomunikacionog operatera dominira država sa 58,1 odsto, 20 odsto ima sam Telekom, a ostatak drže mali akcionari, građani i zaposleni koji su dobili besplatne akcije. Ovo znači da bi kupovinom 20 odsto državnih akcija investitori dobili i pravo upravljanja srazmernim delom sopstvenih akcija Telekoma, koje nikome nije jasno zašto još nisu poništene.\nDruga „zlatna koka" među državnim preduzećima je Komercijalna banka u kojoj država ima 41,75 odsto akcija, a među značajnijim akcionarima su i EBRD sa 24,4 odsto, Međunarodna finansijska korporacija (IFC – deo Svetske banke) sa 10,15 odsto, nemački investicioni fond Deg sa 4,6 odsto i švedski fond Svedfund sa 2,3 odsto. Berzanska cena jedne akcije Komercijalne banke je juče bila 2.100 dinara, čime se cela banka vrednuje na oko 300 miliona evra, te 20 odsto na 60 miliona evra. Upućeni kažu da cena akcije na berzi ozbiljno potcenjuje vrednost banke. S druge strane, jedan od parametara bi mogla biti i put opcija koju imaju EBRD i IFC. Naime u ugovoru o partnerstvu iz 2006. godine sa državom, ovi fondovi su „izboksovali" klauzulu po kojoj imaju pravo da, ukoliko banka ne bude privatizovana, prodaju državi svoj udeo i to za oko 252 miliona evra, kako je pre dve godine izjavila premijerka Ana Brnabić.\nAko bi ova vrednost bila neki parametar, 20 odsto akcija banke bi vredelo blizu 150 miliona evra, dva i po puta više od berzanske vrednosti. Osim ugovora sa EBRD, država je i u prošlom stendbaj, ali i sadašnjem IPC aranžmanu sa MMF-om izrazila nameru da proda Komercijalnu banku i to do kraja naredne godine. Inače, Riplvud holdings je obavio sličnu transakciju 2014. u Litvaniji gde je od države zajedno sa drugim investitorima kupio većinski udeo u Citadel banci (75 odsto za 74 miliona evra), dok je manjinski partner u banci sa 25 odsto ostao EBRD.\nĐilas: Telekom Srbija posle Kopernikusa dao pon...\nTelekom će kupiti još nekoliko kablovskih oper...\nKompanija Telekom Srbija postala vlasnik kablov...\nZa državu je najbolje da se Komercijalna banka ...\nEBRD: Komercijalna banka će vrlo brzo biti priv...\nUpozorenje stručnjaka: Još nije kasno da se Kom...\nDug Telekoma Srbije porastao 100 odsto\nZa i protiv prodaje Komercijalne banke\nMali: Nema razloga da država bude vlasnik Komer...\nKompanija Lazard savetnik za izbor strateškog p...\nSrbija bi mogla da postane većinski vlasnik Kom...\nLjajić: Nije stigla zvanična ponuda američkog f...


Gutereš: Konkretne mere i rokovi za smanjenje štetnih gasova – SveVesti.net\nGutereš: Konkretne mere i rokovi za smanjenje štetnih gasova\nGutereš je, uoči važnog samita UN o klimatskim promenama u novembru u Glazgovu, rekao da je glavni cilj UN 2021. da zemlje i kompanije odgovorne za 90 odsto emisija gasova sa efektom staklene bašte postave verodostojne rokove do kada će ih potpuno suzbiti kako bi se zaustavilo globalno zagrevanje, prenosi AP.\n“Težnja ka stanju karbonske neutralnosti mora postati nova norma za sve i svuda, za svaku zemlju, svaku kompaniju, grad, finansijsku instituciju, kao i ključne privredne sektore, a sve obaveze preuzete ka tom cilju moraju biti potkrepljene verodostojnim planovima za njihovo postizanje, pošto same reči nisu dovoljne”, poručio je Gutereš članicama UN tokom video konferencije.\nOn je ponovo pozvao velike industrijske zemlje da do 2030. postupno ukinu upotrebu uglja, koji je veliki izvor štetnih gasova i da obezbede da siromašne zemlje dobiju 100 milijardi dolara finansijskih sredstava koja su im potrebna svake godine da odgovore na klimatske promene.\nGutereš je poručio da će dvadeset šesta konferencija Ujedinjenih nacija o klimatskim promenama (COP26) ove jeseni u Glazgovu, odložena za godinu dana zbog pandemije koronavirusa, utvrditi pravila za napuštanje fosilnih goriva koja bi kompanijama dala veće podsticaje za smanjenje emisija štetnih gasova.\nNekoliko zemalja, uključujući SAD, Kinu i članice EU, već je najavilo planove za postizanje karbonske neutralnosti, a EU je saopštila da nastavlja sa pripremama za COP26 i da će nastaviti da radi na smanjivanju emisija, sa ciljem da Evropa bude ugljenično neutralan kontinent do 2050. godine.\nPrevious Tedros: Da li će vakcine biti efikasne protiv novih varijanti\nNext Ron Vrajt prvi kongresmen koji je preminuo od kovida-19


rk radnicki Archives - Stranica 7 od 64 - Rukometni klub Radnički\nPročitajte višeTrijumf Radničkog u dramatičnoj završnici\nRukometaši Radničkog su u drugom kolu Arkus lige za muškarce, pretrpeli poraz na gostujućem terenu u Beogradu od ekipe Obilića rezultatom 24:20, poluvreme 14:14, tako da će šansu za osvajanjem novih bodova potražiti u sledećem kolu. Nakon ovog kola, Kragujevčani zauzimaju treće mesto na tabeli sa 2 osvojena boda.\nPročitajte višeKragujevčani pretrpeli poraz na Banjici\nRukometašice Radničkog su poraz od Bekamenta ostavile iza sebe i spremne su za novi izazov u subotu 25. septembra u hali „Slana bara“ u Novom Sadu, gde će ih ugostiti ekipa Vojvodine u okviru 3. kola Arkus lige za žene. Domaćin, sa kojim su u protekloj sezoni imale pozitivan bilans u oba susreta, u prva dva prvenstvena kola nije osetio slast pobede, tako da će pokušati da na svom terenu ostvari prvu pobedu, pa će Kragujevčanke imati težak zadatak pred sobom.\nPročitajte višeRadnički na teškom ispitu u Novom Sadu


Lidl u pohodu na region: Stiže u Sjvenu Makedoniju i BiH, ulaže 700 miliona eura – Bankar.me\nLidl u pohodu na region: Stiže u Sjvenu Makedoniju i BiH, ulaže 700 miliona eura\nFebruary 19, 2021 REGION, SVE VIJESTI, TRGOVINA Leave a comment\nNačelnik Opštine Stari Grad Sarajevo Ibrahim Hadžibajrić najavio je dolazak njemačke kompanije “Lidl” na prostore ove opštine.\n– Jutros sam imao sastanak vezano za dolazak Lidla u Sarajevo, predložili smo lokaciju gdje bi se mogao napraviti takav objekat u Starom Gradu, međutim tu su uključene i druge relevantne institucije koje moraju dati mišljenja. Ukoliko se usaglasimo, Lidl bi ove godine trebao da se nađe i u našoj opštini, kazao je Hadžibajrić i dodao da će ulaganja Lidla u BiH za početak iznositi oko 700 miliona eura.\nLidl registrovao firmu u Skoplju\nPrema podacima Centralnog registra u Skoplju, njemački trgovački lanac Lidl registrovao je u utorak, 16. februara, svoju kompaniju u Sjevernoj Makedoniji.\nPrema navodima redakcije magazina InStore, podružnica se zove “Lidl Northern Macedonia Dooel”, sa sjedištem u opštini Center, Skoplje, a podružnica je osnovana uz finansijsko ulaganje od 500.000 eura.\nNovom kompanijom iz Sofije će upravljati biznismeni Milena Dragijska, Biser Borisov Inčovski i Ljubomir Manolov Hrsev.\nRiječ je o menadžerima bugarske podružnice Lidl. Prema opisu njihovih nadležnosti i Lidlovim planovima, u trgovinu planiraju uložiti više od 10 miliona eura i kupiti zemljište ukupne površine preko 10.000 kvadratnih metara.\nU junu InStore je ekskluzivno najavio da će Lidl ući u Sjevernu Makedoniju. Prema izvorima ovog lista, trgovac će započeti s jednim objektom koji se neće iznajmljivati, već će biti izgrađen.\nPOJMOVILidl lidl BiH\nPrevious Wall Street u crvenom, tehnološki sektor pod pritiskom\nSljedeći Kongres saslušao ključne aktere afere GameStop


Grad Novi Pazar - Grad Novi Pazar tribinom “Stop mobingu” nastavlja kampanju 16 dana aktivizma\nGrad Novi Pazar tribinom “Stop mobingu” nastavlja kampanju 16 dana aktivizma\nU cilju podizanja svesti građana, Savet za bezbednost, Savet za rodnu ravnopravnost grada Novog Pazara i Misija OEBS, organizovali su u okviru kampanje „16 dana aktivizma protiv nasilja nad ženama” tribinu na temu „Stop mobingu“. Prema rečima predsednika Saveta za bezbednost Hajrudina Hajrovića „sa aspekta bezbednosti i pojedinca i grupe, najvažnije je zajednički delovati na polju identifikacije problema i definisanja mera za njegovo suzbijanje“.\n„Svesni smo da postoji pravni okvir koji sprečava nasilje, ali nas u ovom slučaju prvenstveno interesuje rodno zasnovano nasilje, odnosno mobing, kome je žena iz mnogo razloga, duboko smo uvereni, izloženija. Kao zajednica dužni smo da pronađemo i prezentujemo adekvatan odgovor u svrhu sprečavanja negativne pojave, to jest svođenja mobinga na minimum“, kazao je Hajrović, ističući da je kao i svi, svestan da mobing kao pojavu u društvu nije moguće eliminisati, odnosno učiniti potpuno nevidljivom.\nAdekvatan istitucionalni odgovor i vrednost spoznaje tuđeg iskustva ključni su u borbi sa ovim negativnom društvenim fenomenom, ali i potvrđuju da Novi Pazar, kako je rečeno, nije izolovan primer sredine u kojoj se mobing dešava. „Mobing je planetarni problem, ali nas kao lokalnu zajednicu upozorava, da za sopstveno dobro moramo delovati preventivno“, zaključio je Hajrović.\nTribina na temu „Stop mobingu“, deo je niza aktovnosti koje grad, kroz Savez za rodnu ravnopravnost i Savet za bezbednost, a u saradnji sa Misijom OEBS u Srbiji, organizuje u okviru kampanje „16 dana aktivizma protiv nasilja nad ženama”.


Šta je projektni menadžment - PMC Fakultet\nŠta je projektni menadžment\nRealizacija savremenih poslovnih i drugih aktivnosti, poduhvata i projekata, opterećena je izuzetnom složenošću i neizvesnošću, koje su prouzrokovane, pre svega, sve većom i rastućom složenošću samih projekata i okoline u kojoj deluju i izuzetno brzim tempom razvoja nauke, tehnologije i civilizacije u celini. Ova složenost najčešće dovodi do ozbiljnijih problema u realizaciji različitih poduhvata i projekata, koji se očituju u velikim zakašnjenjima i povećanim ukupnim troškovima realizacije i u neefikasnoj realizaciji u celini. To znači da se ne ostvaruju osnovni ciljevi realizacije svakog projekta, a to je da se realizacija završi u najkraćem mogućem vremenu i sa minimalnim troškovima.\nU svakodnevnom privrednom i društvenom životu termin projekat je u veoma širokoj upotrebi. Bilo da se radi o osvajanju novog tržišta, uvođenju novog informacionog sistema ili nove organizacije, razvoju novog proizvoda, rekonstrukciji proizvodnog pogona, izgradnji nove fabrike, brane, bolnice ili škole, uvek se govori o realizaciji određenog projekta. Projekat se najčešće definiše kao složeni i neponovljivi poduhvat koji se preduzima u budućnosti da bi se postigli ciljevi u predviđenom vremenu i sa predviđenim troškovima.\nKao najbolji koncept za efikasno upravljanje projektom, danas se u svetu i kod nas koristi projektni menadžment – upravljanje projektom. Ovaj koncept je razvijen u SAD prilikom realizacije krupnih vojnih programa i projekata, i danas se veoma uspešno koristi za upravljanje realizacijom poslovnih, vojnih, istraživačkih i drugih projekata, kao izvanredno upravljačko sredstvo za postizanje planiranih ciljeva projekta, a to je realizacija projekta traženih performansi u planiranom vremenu i sa planiranim troškovima.\nDanas je koncept upravljanja projektom široko razvijen u svetu i nezamenljiv kod upravljanja raznovrsnim projektima, posebno kod složenih, dugotrajnih i skupih razvojnih i investicionih projekata.\nKoncept upravljanja projektom se bazira na uspostavljanju efikasne organizacije koja omogućava da se na najbolji način iskoriste raspoložive metode planiranja i kontrole za efikasniju realizaciju projekta, odnosno omogućava najefikasnije korišćenje raspoloživih metoda, materijalnih resursa, finansijskih sredstava i ljudi u procesu realizacije posmatranog projekta. Upravljanje projektom predstavlja naučno zasnovan i u praksi proveren koncept kojim se, uz pomoć odgovarajućih metoda organizacije, planiranja, vođenja i kontrole vrši racionalno usklađivanje svih potrebnih resursa i koordinacija potrebnih aktivnosti da bi se određeni projekat realizovao na najefikasniji način.\nMože se reći da je upravljanje projektom koncept koji predstavlja sintezu prethodno stvorenih znanja i iskustava iz ranijih programa i projekata, tako da su oslonci koncepta ranije razvijene i praksi poznate metode organizacije, planiranja i kontrole. Koncept se, uopšteno gledano, bazira na postupku uspostavljanja takve organizacione forme koja omogućava da se na najbolji način iskoriste raspoložive metode planiranja i kontrole za efikasnu realizaciju projekta, odnosno omogućava najefikasnije korišćenje raspoloživih metoda, resursa i ljudi u procesu realizacije odnosnog projekta.\nOsnovni cilj upravljanja realizacijom svakog projekta je da se realizacijom obezbede zahtevane performanse i kvalitet projekta uz najmanje vreme i troškove realizacije. Ako nije moguće postići planirano vreme i troškove realizacije, onda je cilj da se vremenska i troškovna prekoračenja svedu na mogući minimum.\nEfekti koji se postižu primenom koncepta upravljanja projektom u realizaciji raznovrsnih projekata su višestruki i ogledaju se u značajnim vremenskim i finansijskim uštedama i racionalizacijama koje se postižu u procesu realizacije odnosnog projekta. Naravno sve ove uštede i racionalizacije zavise, pre svega, od vrste projekta koji se realizuje i karakteristika procesa realizacije kojim se upravlja. Skraćivanje vremena realizacije jednog projekta, ili makar smanjenje realno mogućeg vremenskog prekoračenja, najčešće donosi velike finansijske uštede. Značajne uštede se mogu ostvariti i kod korišćenja finansijskih sredstava iz tuđih izvora, a takođe veliki pozitivni finansijski efekti se mogu dobiti, posebno kod poslovnih projekata, ranijim završetkom projekta i ranijim početkom funkcionisanja i ostvarenja profita.


Izložbom "Sve naše suze" počeo festival "Mirdita, dobar dan"\nVesti Autor:Vanja Đurić, N1 Beograd, FoNet25. maj. 202219:26 > 22:0922 komentara\nOtvaranjem izložbe "Sve naše suze" u NGO Habu u Beogradu počelo je deveto izdanje festivala "Mirdita, dobar dan".\nSvake godine ovaj festival prate i okupljanja pripadnika desno orjentisanih organizacija i stranaka.\nNekoliko sati uoči otvaranja izložbe, omladina Demokratske stranke Srbije organizovala je protestni skup pod nazivom „Mirdita, laku noć“ ispred NGO Haba.\nFiona Jelići iz Inicijative mladih je rekla da je protest omladine DSS-a klasičan primer kako izgleda zloupotreba položaja, bola i suza žrtava.\nIzložbu čine 34 fotografije četiri autora iz Srbije, sa Kosova i iz Severne Makedonije, koje su napravljene u saradnji sa udruženjima porodica žrtava, a autori su Borislav Pešić, Atdhe Mula, Neke Batev i Arbnora Memeti.\nPredstavnica Građanskih inicijativa Teodora Zahirović istakla je da je cilj da se stvori prostor za građenje trajnog mira u regionu i pružanje podrške žrtvama u traganju za pravdom.\nPredstavnica Udruženja porodica kosmetskih stradalnika Nataša Šćepanović rekla je da se ovom postavkom doprinosi negovanju kulture sećanja na surova stradanja i bezumlje koje 1990-ih nikome nije donelo dobro, „već je mnoge porodice sa ovih prostora zavilo u crno“.\n„I posle četvrt veka borbe za istinom i pravdom poručujemo da nema pravog pomirenja i napretka bez rasvetljavanja sudbina nestalih lica i suočavanja s prošlošću“, poručila je Šćepanović.\nPešić kaže da je njegova generacija osetila bol, kako je to izgubiti nekoga nasilnim putem i ocenio da je uspeo da oseti tragediju žrtava i pokaže koliko je rat uspeo da pocepa države, porodice i duše.\n„Sve suze su naše, ali stvarno je previše suza proliveno u regionu, dosta je više“, poručio je Pešić.\nMula dodaje da svi znaju podatke o ratu, ali da su to samo brojevi, a da fotografije pokazuju da iza njih stoje priče ljudi.\nMemeti je poručila da se na Balkanu malo govori o prošlosti, jer se svi boje i doživljavaju te priče kao „bombu koja će eksplodirati“, ali da je neophodno pričati o prošlosti, koja se ne može menjati, ali ljudi danas mogu da pruže ruke pomirenja da bi živeli drugačije.\nProgramska direktorka Inicijative mladih za ljudska prava Sofija Todorović rekla je da izložba donosi glas žrtava i šalje jasnu poruku da treba graditi mir, te dodala da su razgovori o prošlosti neizbežni kako bi se izgradila budućnost u kojoj je mir imperativ, kao i podsticanje empatije kako bi se smanjio prostor za nacionalizam. Ona je ocenila da performans koji je Demokratska stranke Srbije izvela govori o tome kako se prema srpskim žrtvama odnose oni koji o njima najviše govore i poručila da su decenijama žrtve ratova bile predmet manipulacija, a da će oni braniti sećanje na svaku nevino stradalu žrtvu.\nKada su se skoro svi posetioci izložbe razišli, ispred NGO Haba je došla žena koja uzvikuje „Kosovo je srce Srbije“.\nKada su se skoro svi posetioci izložbe na otvaranju festivala "Mirdita" razišli, ispred NGO Haba je došla žena koja uzvikuje "Kosovo je srce Srbije"------- https://t.co/kLlrXtnRhH pic.twitter.com/1n8ZkhsAsr\n— TV N1 Beograd (@N1infoBG) May 25, 2022


Austrija: Utakmica Crvena zvezda protiv Red Bull Salzburga\nEventsEventsUtakmica Crvena zvezda protiv Red Bull Salzburga\n29. avg 2018 u 21:00 - 23:15\nUtakmica Crvena zvezda protiv Red Bull Salzburga\nU playoffu Lige šampiona, Crvena zvezda sastaće se sa ekipom Red Bull Salzurg u Beogradu 21. avgusta. Revanš utakmica zakazana je za 29. avgust 2018. godine sa početkom u 21:00 čas, na stadionu Red Bul Arena u Salcburgu. Ulaznice su u prodaji od 17. avgusta, ali samo za gledaoce koji su sistemu sezonskih ulaznica. U slobodnoj prodaji […]\nU playoffu Lige šampiona, Crvena zvezda sastaće se sa ekipom Red Bull Salzurg u Beogradu 21. avgusta.\nRevanš utakmica zakazana je za 29. avgust 2018. godine sa početkom u 21:00 čas, na stadionu Red Bul Arena u Salcburgu.\nUlaznice su u prodaji od 17. avgusta, ali samo za gledaoce koji su sistemu sezonskih ulaznica.\nU slobodnoj prodaji ulaznice za utakmicu Crvena zvezda- Red Bull Salzburg se mogu kupiti od 24. avgusta i to dve karte po osobi. Dostupne su isključivo u Red Bull Areni (nema onlajn prodaje, i agencijske prodaje). Ovo saopštenje objavljeno je na zvaničnom sajtu fudbalskog kluba Red Bull Salzburg.\nSTADION: Red Bul Arena u Salzburgu je otvoren 2003. godine i ima kapacitet od 31.895 mesta, podloga je prirodna trava iako je do 2010-te na ovom stadionu postojala i veštačka podloga.\nViše o timovima i utakmici u našem predhodnom tekstu:\nFudbaleri Crvene zvezde se punom parom pripremaju za naredni evropski izazov\naustrija, dijaspora, liga šampiona, sport i rekreacija, sportska manifestacija, utakmica


ŠAKOTA DEBITOVAO POBEDOM - ZVEZDA "STOTKOM" SRUŠILA MORNAR | RTV Slobomir\nŠAKOTA DEBITOVAO POBEDOM - ZVEZDA "STOTKOM" SRUŠILA MORNAR\nKošarkaši Crvene zvezde pobedili su Mornar iz Bara rezultatom 105:82 u poslednjoj utakmici osmog kola ABA lige.\nZvezda se posle poraza u "večitom" derbiju vratila na pobednički kolosek i ubedljivom pobedom uspešno završila duel sa ekipom Mornara.\nVeć od samog starta je bilo jasno da je Zvezda "naoštrena" ušla u ovu utakmicu i brzo postigla 4 poena, da bi Mornar odgovorio preko Bjelice i Nidama i to je bio jedini momenat u kom je Mornar vodio.\nGosti iz Bara su u prvom kvartalu ubacili svega 9 poena, dok je Zvezda bila odlična, pre svega u šutu spolja i postigla čak 28 poena, što joj je donelo nešto mirniji nastavak susreta. U toj drugoj četvrtini smo videli da je Zvezda igrala dosta rasterećenije, pa je i pogađala u serijama.\nMornar je nekako uspeo da spreči ubedljivije vođstvo Zvezde i na poluvreme otišao sa 13 poena zaostatka. Odmah po početku drugog poluvremena usledila je "rafalna paljba" Mornara, četiri pogođene trojke za 2 minuta i spuštena prednost Zvezde sa 19 na 12 poena razlike.\nZahvaljujući Beronu, Laziću i Braunu, crveno-beli ponovo prave seriju, vraćaju svojih 19 poena prednosti i teraju Mornar da potroši još jedan tajm-aut. Pred kraj ovog perioda, šou je ukrao Džejkob Pulen. Za manje od dva minuta je uspeo da ubaci 11 poena i da unese malo neizvenosti u ovaj susret.\nIpak, Dragan Šakota je znao kako da odgovori na ovu postavku igre izabranika Mihajla Pavićevića i uz malo dobre odbrane i dobrih izbora šuta na ofanzivnim posedima, crveno-beli stižu do ubedljive pobede rezultatom 105:82.\nNajefikasniji pojedinac bio je Džejkob Pulen sa 22 poena, a ispratio ga je Milko Bjelica sa 16. U pobedničkim redovima, Odžo i Lazić po 13 poena, 12 je postigao Čović, 11 Dženkins, a po 10 zabeležili su Braun i Gist.


Kao u EU - novi Pravilnik o kozmetičkim proizvodima u Srbiji - Infobrif\nObjavljeno 22.09.2019. u 21:18\nNovi Pravilnik o kozmetičkim proizvodima je stupio na snagu 5. septembra 2019. čime su prvi put u Srbiji kozmetički proizvodi postali predmet posebnog propisa, piše Nova ekonomija.\nU aprilu 2019. na snagu je stupio Zakon o predmetima opšte upotrebe, tako da je donošenjem Pravilnika o kozmetičkim proizvodima oblast kozmetičkih proizvoda potpuno harmonizovana sa propisima Evropske unije.\nPravilnik o kozmetičkim proizvodima prenosi u lokalne propise zahteve za kozmetičke proizvode koji postoje u evropskoj kozmetičkoj uredbi, kao što su sadržaj dosijea sa informacijama o proizvodu, spisak zabranjenih i ograničenih supstanci, deklarisanje itd. ali reguliše i kozmetičke tvrdnje i efikasnost proizvoda za zaštitu od sunca.\nDodatno, usklađene su liste zabranjenih i ograničenih supstanci i korigovan pristup prisustvu nečistoća i supstanci u tragovima. Tačnije, zahtevi u pogledu sastava i karakteristika kozmetičkih proizvoda izjednačeni su sa zahtevima koji postoje u propisima Evropske unije.\nTo ne znači da stroga kontrola nije postojala i ranije, već da su ovim propisom u potpunosti izjednačene liste tih supstanci i/ili njihovih koncentracija sa propisima Evropske unije.\nOvo se, na primer, odnosi na supstance kao što su konzervansi, UV filteri, boje i sl. kod kojih su ranije postojale određene razlike u dozvoljenim koncentracijama (na obe strane), što više nije slučaj.\nDopunjavanjem Zakona o predmetima opšte upotrebe Pravilnikom o kozmetičkim proizvodima, regulatorni zahtevi za kozmetičke proizvode su postali kompletni, precizni i jasni i konačno usklađeni sa propisima Evropske unije, objašnjeno je za “Novu ekonomiju” iz Udruženja proizvođača i uvoznika deterdženata i kozmetike (KOZMODET).\nOvo je, svakako, veoma pozitivan pomak za kozmetičku industriju, ali i korak dalje u procesu pridruživanja Srbije Evropskoj uniji.